Nikola Jokić, Foto: Dado Đilas\nNIJE TO BAŠ LEPO\nNi mi ne zaboravljamo to što je Nikola i pored teške sezone u NBA ligi ipak odlučio da svoje slobodno vreme provede sa nacionalnim timom nekoliko hiljada kilometara daleko od kuće, ali smo to znali da cenimo i da mu se na sve načine za to i zahvalimo\nObjavljeno: 10.09.2019. 18:55h\nKošarkaši Srbije vidno su besni i razočarani napustili parket posle meča sa Argentinom i ispadanja sa Mundobasketa, a prilikom prolaska kroz miks zonu nekolicina je dala izjave novinarima. Nekoliko njih ostalo je u dvorani kako bi za televizije sa nacionalnom frekfencijom preneli svoja osećanja u tom momentu, a ostatak je otišao na zvaničnu konferenciju za novinare.\nJedan od onih koji nikome nije želeo da kaže ni reč i koji vidno besan prošao kroz miks zonu bez ijednog komentara bio je centar Denver Nagetsa Nikola Jokić.\nPoznato je da Jokić ne želi da priča za srpske medije, ali ovo Svetsko prvenstvo je bilo odlična prilika da se to promeni.\nNi mi ne zaboravljamo to što je Nikola i pored teške sezone u NBA ligi ipak odlučio da svoje slobodno vreme provede sa nacionalnim timom nekoliko hiljada kilometara daleko od kuće, ali smo to znali da cenimo i da mu se na sve načine za to i zahvalimo. Pitanje je, na koji način on misli da se zahvali nama na podršci koju je dobijao tokom cele sezone, ali i za vreme SP u Kini, pošto igrom to defininitvno nije znao, ili nije želeo?\nOVO ĆE BITI PAKLENO TEŠKO: Evo šta treba da se desi da bi Srbija išla na Olimpijske igre u Tokiju!\nSESTRA VASE MICIĆA SE OGLASILA POSLE PORAZA SRBIJE: Zbog poruke koju je poslala bratu i kamen bi pustio suzu!\nKošarkaška reprezentacija SrbijeKošarkaška reprezentacija ArgentineMundobasketMundobasket 2019Svetsko prvenstvo u košarci u KiniSvetsko prvenstvo u košarciSvetsko prvenstvo u košarci 2019\nSTABILIZUJE SE SITUACIJA!\nSTABILIZUJE SE EPIDEMIOLOŠKA SITUACIJA U NOVOM PAZARU, TUTINU I SJENICI! Veliki broj pacijenata na kućnom lečenju\nda oživi karijeru\nJEDNOG BIVŠEG IGRAČA ZVEZDE ZAMENIO DRUGI: Momak koji nam je doneo titulu prvaka Evrope otišao u Portugaliju!


OTVOREN KONKURS ZA INOVATIVNE EKOLOŠKE PROJEKTE\n1 godinu 1 mesec pre\t#1350 od Zarko\nZarko je napravio novu temu: OTVOREN KONKURS ZA INOVATIVNE EKOLOŠKE PROJEKTE\nCilj konkursa, otvorenog do 5. maja, jeste da se prepoznaju i podrže ideje udruženja, malih preduzeća, preduzetnika i pojedinaca, koje će, pored najvećeg potencijala održivosti, ostvariti i najsnažniji socio-ekonomski razvojni uticaj na svoju lokalnu zajednicu, uz očuvanje prirodnih resursa i životne sredine.\nUz tri najbolje preduzetničke ideje, Trag fondacija će ove godine, uz podršku Humanitarne organizacije CWS, dodeliti i jednu specijalnu nagradu. Ona će biti usmerena na podršku inicijativi koja na efektan, efikasan i inkluzivan način koristi, ili to planira, pristupačnu energiju iz obnovljivih izvora, poput solarne, energija vetra, biogasa ili biomase, za pokretanje poljoprivrednih, preduzetničkih i drugih ekonomskih aktivnosti ranjivih kategorija stanovništva u manje razvijenim zajednicama.\n„Do sada je podržano ukupno 12 preduzetničkih inicijativa, od kojih je čak 7 osvojilo nagrade i na Regionalnom forumu Filantropija za zelene ideje, a uložena sredstva svih dosadašnjih partnera na projektu prevazilaze iznos od 135.000 dolara. Razvoj lokalnih zajednica izuzetno je bitan i zato se nadamo da će primeri dosadašnjih uspešnih dobitnika i u narednim godinama održati interesovanje na jednakom nivou kao i do sada”, istakla je izvršna direktorka Trag fondacije, Biljana Dakić Đorđević.\nVladimir Todorović, ekspert za društveno preduzetništvo i eksterne komunikacije Erste Banke, podsetio je na neke od primera dosadašnjih projekata i istakao da će Erste Banka i nadalje pobednike podržavati kako finansijski, tako i savetodavno. „Tokom proteklih godina, u okviru svih podržanih preduzetničkih inicijativa radno je angažovan značajan broj ljudi, a do danas su osnovane dve preduzetničke radnje i dva društva sa ograničenom odgovornošću, dok dva udruženja građana ostvaruju svoju finansijsku održivost“, rekao je g. Todorović.


Macneter: Austrija će nastaviti da podržava Srbiju ka EU - European Western Balkans\nBEČ – Generalni sekretar Socijaldemokratske partije Austrije (SPO) i potpredsednik Privredne komore Austrije Kristof Macneter ocenio je večeras da ni nakon parlamentarnih izbora u Austriji, posle kojeg će zvaničan Beč dobiti novu vladu koju će činiti Narodna partija (OVP) i Slobodarska stranka (FPO), neće uslediti promena austrijske politike po pitanju podrške Srbije na putu u EU.\n“Ne postoje nikakvi negativni indikatori u vezi stava buduće vlade Austrije po pitanju podrške puta Srbije u EU”, naglasio je on u razgovoru sa srpskim novinarima u Beču.\nUkazao je da je lider FPO Hajnc-Kristijan Štrahe u više navrata u prošlosti iznosio pozitivan stav o Srbiji i njenoj težnji da postane članica EU.\nTakođe je konstatovao da su u austrijskom parlamentu zastupljene sve stranke koje imaju pozitivan stav o Srbiji, tako da polazi od toga da će Austrija i u budućnosti biti partner Srbije na njenom putu u EU.\nMacneter je kazao da pored političke podrške za širenje EU postoje i dobre ekonomske veze sa Srbijom.\nS tim u vezi je podsetio da je prošle godine trgovinska razmena između dve zemlje dostigla vrednost višu od milijardu evra, a da je ove godine zabeležen rast izvoza Austrije u Srbiju za 10,6 odsto, a iz Srbije u Austriju za čak 19,8 procenata.\nPodsetio je da je Austrija i dalje najveći strani investitor u Srbiji sa ulaganjima u vrednosti višim od 2 milijarde evra.\nRajzinger: Beču u interesu proširenje EU\nBEČ – Austriji i posebno Beču budućnost EU je od posebnog značaja, i zato podržava proces širenja, posebno na Srbiju, istakla je danas Beate Majnl-Rajzinger, šefica austrijske partije NEOS u Beču.\nMajnl-Rajzinger je, u razgovoru sa srpskim novinarima, istakla da je ulazak u EU stavio Austriju u centar Evrope, te dodala da je zemlja mnogo profitirala od otvorenih granica i slobode kretanja, pa zbog toga NEOS kritički gleda na evroskeptične i ksenofobične izjave.\n„Kao stranka pozdravljamo i podržavamo nastavak procesa širenja EU, a tako i na Srbiju. Svaki korak u pravcu veće saradnje je korak napred ka miru, blagostanju i ekonomskom napretku“, naglasila je ona.\nRekla je da se ne mogu zatvoriti oči pred velikim izazovima kao što su klimatske promene, migrantska kriza, ali i ponovna geopolitička podela Evrope, te da se ti izazovi i problemi mogu samo zajednički rešavati, a nikako pojedinačno.\nMajnl-Rajzinger je ukazala da je NEOS pokret koji zastupa preduzetnike, posebno mala i srednja preduzeća, te podstiče preduzetnički duh.\n„Na osnovu ekonomskih odnosa sa Srbijom vidimo da postoji velika stopa rasta u trgovinskoj razmeni i zato je za nas vazno da je Srbija stabilan partner“, istakla je ona.\nŠefica NEOS u Beču ukazala je da ova stranka posebnu pažnju posvećuje i srpskoj zajednici u glavnom gradu, koja broji oko 100.000, a uz Austrijance srpskog porekla i mnogo više.\n„Oni su za nas važan partner, jer među njima ima puno preduzetnika, koji žele da daju doprinos napretku naše ekonomije“, rekla je Majnl-Rajzinger.\nOna je kazala da NEOS želi da sarađuje sa ljudima migrantskog porekla, posebno poreklom iz Srbije u cilju da pluralističko društvo ostane otvoreno, kao i da se zajedno radi na očuvanju vrednosti, te i da svako može i dalje da daje doprinos za uspeh drštva.\nPodsetila je da je NEOS stranka, osnovana 2012, liberalni i proevropski pokret koji se bori protiv partijske politike u Austriji i koji sebe vidi kao građanski pokret koji želi da podstakne potrebne reforme.\nAustrijaBeate Majnl-RajzingerKristof MacneterSrbija\nEWB 27. 03. 2018. 28. 03. 2018.


U samoizolaciji 13 zdravstvenih radnika u Prištini, imali kontakt sa preminulim od koranavirusa - Kosovo Online\nU samoizolaciji 13 zdravstvenih radnika u Prištini, imali kontakt sa preminulim od koranavirusa\n6. April 2020. • 14:36\nZdravstveni radnici, nih 13, koji su imali konatkt sa preminuliim usled koronavirusa, poslati su u samoizolaciju, prenosi Gazeta Ekspres.\nTu informaciju potvrdio je direktor zdravstva u Prištini, Bujar Gaši, navodi Gazeta i podseća da je u međuvremenu, u Prištini 19 osoba zaraženo koronavirusom.\n"13 radnika hitne medicinske pomoći u Prištini poslato je u samoizolaciju zbog kontakta sa 59-godišnjakom pogođenim Covidom - 19, koji je umro u ranim jutarnjim časovima" navodi se.\n„Situacija sa građanima zaraženim Covidom - 19 u opštini Priština je stabilna. Radimo 24 sata dnevno, 7 dana u sedmici kako bismo pomogli građanima. Svi pacijenti u opštini Priština, 19 osoba pogođenih Covidom-19 su u stabilnom stanju ", rekao je Gaši.\nTakođe je naveo da je opština Priština u saradnji sa gradonačelnikom odlučila da zatvori trgove kako bi onemogućila kretanje građana.\n"Sve odluke koje donosi gradonačelnik doogovaraju se sa direkcijom za zdravstvo. Preduzete su mere za ograničavanje kretanja na glavnom trgu u Prištini. Smatrali smo da će to uveliko pomoći u sprečavanju širenja Covida - 19 u Prištini ", objasnio je Gaši.\nFunkcioner Alijanse za budućnost Kosova Gazmend Abraši, predložio je danas na konferenciji za novinare, u ime te stranke, da se izdvoji 100 evra za svakog građanina, a povodom pandemije korona virusa, prenosi Kljan Kosova.\nZbog koronavirusa policija zatvorila trgove u Prištini


Bankarski trojanac Gugi zaobilazi bezbednosne tehnologije na Android 6 OS – ICT Vesti\n6. Septembra 2016. Aktuelno, Računari, Razno 0 Comments\nStručnjaci iz kompanije Kaspersky Lab nedavno su otkrili modifikaciju Gugi bankarskog trojanca, koji ima sposobnost da zaobiđe bezbednosne elemente na Android 6 operativnom sistemu, kreirane sa ciljem da blokiraju „fišing“ i ransomware napade. Modifikovan trojan virus „tera“ korisnike da mu daju pravo da zameni prave aplikacije, šalje i gleda SMS poruke, pravi pozive i izvršava druge maliciozne radnje. Kriminalci distribuiraju virus koristeći tehniku socijalnog inženjeringa, a njegova rasporostranjenost raste velikom brzinom: u periodu između aprila i početka avgusta 2016. godine, broj žrtava ovog virusa povećao se deset puta.\nCilj Gugi trojanca jeste da ukrade korisničke podatke sa bankovnih računa tako što će zameniti prave bankarske aplikacije sa „fišing“ aplikacijama. Krajem 2015. godine, puštena je u rad nova verzija Android operativnog sistema (Android 6) koja sadrži određene bezbednosne elemente koji blokiraju takve napade. Između ostalog, aplikacijama je sada neophodno odobrenje korisnika kako bi mogle da kontrolišu druge aplikacije, kao i za aktivnosti kao što je slanje SMS poruka i pravljenje poziva.\nMeđutim, stručnjaci za borbu protiv malvera iz kompanije Kaspersky Lab detektovali su modifikaciju Gugi bankarskog trojanca koja uspešno može da zaobiđe ove nove bezbednosne elemente.\nPočetna infekcija modifikovanim trojan virusom sprovodi se pomoću tehnike socijalnog inženjeringa, obično uz pomoć spam SMS poruka koje podstiču korisnike da posete maliciozni link. Nakon što je instaliran na uređaju, trojan virus pokušava da dobije pristupna prava koja su mu neophodna za dalje inficiranje. Kada je spreman, malver prikazuje sledeće obaveštenje na korisničkom ekranu (na engleskom jeziku): „neophodna su dodatna prava kako biste mogli da nastavite da koristite telefon”, pri čemu postoji samo jedan taster na koji korisnik može da klikne, i na taj način dozvoli malveru da preuzme njegov telefon.\nAko trojan virus ne dobije sve dozvole koje su mu neophodne, on će u potpunosti blokirati inficiran uređaj. Ako se to dogodi, jedina opcija za korisnika je da fabrički resetuje uređaj i pokuša da izbriše virus, međutim to je veoma teško ako je trojan virus prethodno dobio „administratorska prava“.\nOsim sposobnosti da zaobiće nove bezbednosne elemente, Gugi je klasičan bankarski trojanac: on krade finansijske informacije, SMS poruke i kontakt podatke, pravi USSD zahteve i šalje SMS poruke u skladu sa zahtevima koji stižu sa komandnog servera. Do sada je 93 odsto korisnika koji su bili žrtve Gugi trojan virus bilo iz Rusije, ali je broj njegovih žrtava u konstantnom porastu. U prvoj polovini avgusta 2016. godine zabeleženo je deset puta više žrtava u poređenju sa aprilom 2016. godine.\n„Svet sajber bezbednosti nikada ne miruje i verovatno se nikada neće ni smiriti. Operativni sistemi kao što je Android konstantno ažuriraju svoje bezbednosne tehnike kako bi otežali posao kriminalcima i obezbedili svoje korisnike. Međutim, sajber kriminalci ulažu velike napore kako bi zaobišli ove tehnologije, a bezbednosne kompanije konstantno rade na tome da ih spreče u njihovoj nameri. Otkriće modifikovanog Gugi trojan virusa je dobar primer koji ukazuje na to. Kada otkrijemo određenu pretnju, to znači da možemo da je neutrališemo i pomognemo korisnicima da sačuvaju svoje uređaje i informacije”, izjavio je Roman Unuček (Roman Unucheck), viši malver analitičar u kompaniji Kaspersky Lab.\nStručnjaci iz kompanije Kaspersky Lab savetuju Android korisnike da preduzmu sledeće mere kako bi se zaštitili od Gugi trojan virusa i drugih malver pretnji:\nIzbegavajte automatsko davanje prava i dozvola drugim aplikacijama – razmislite o tome šta aplikacija traži od vas i zbog čega.\nInstalirajte rešenje za borbu protiv malvera i redovno ažurirajte operativni sistem.\nIzbegavajte posećivanje linkova u porukama koje ste dobili od ljudi koje ne poznajete, ili neočekivanim porukama od poznanika i prijatelja.\nUvek budite obazrivi kada posećujete veb stranice: ako nešto izgleda makar malo sumnjivo, postoji velika verovatnoća da zaista jeste.\nTrojan-Banker.AndroidOS.Gugi porodica je poznata istraživačima od decembra 2015. godine, dok je modifikacija Trojan-Banker.AndroidOS.Gugi.c prvi put detektovana u junu 2016. godine. Proizvodi kompanije Kaspersky Lab detektuju sve modifikacije Gugi Trojan porodice.\nDa saznate više o tome kako bankarski trojanac Gugi zaobilazi sigurnosne elemente na Android 6 operativnom sistemu, pročitajte blog post na stranici Securelist.com.


Jelena Rozga snimila novi spot : Crveni tepih\nJelena Rozga snimila novi spot\nPostavljeno 05 Sep 2012\nNakon veoma uspešnog emitovanja singla “Dobitna kombinacija”, Jelena Rozga je snimila i video spot za svoju novi hit i to na autentičnim lokacijama u Sarajevu.Rozga je pod budnim okom reditelja Murisa Beglerovića, u scenama koje istovremeno ovu Splićanku pokazuju i kao nežnu i kao zavodljivu, zablistala poput prave glumačke dive.\n- Sarajevo i ja smo ovog puta bili “Dobitna kombinacija” – rekla je popularnaRozga i dodala:\n- Sa Murisom Beglerovićem je bilo idealno sarađivati i čitava ekipa se na snimanju provela sjajno. Jedva čekam da spot bude gotov i da ga moja publika vidi!\nPodsećamo da je Jelenin singl “Dobitna kombinacija” za samo mesec dana emitovanja osvojio srca mnogobrojne publike na Balkanu i zauzeo prva mesta na mnogim top listama. Zbog toga je Jelena i odlučila da svojim vernim fanovima,pokloni video spot kao podsetnik na veselo leto koje će dugo pamtiti.


Senad Alić (SDA) izabran za predsjednika Skupštine TK – Radio Feral\nZastupnici Skupštine Tuzlanskog kantona na današnjem nastavku konstituirajuće izabrali su novo skupštinsko rukovodstvo, kao i delegate za Dom naroda FBiH.\nZa predsjednika Skupštine izabran je Senad Alić (SDA), dok je za potpredsjednika izabran Slađan Ilić (SDP). Novo skupštinsko rukovodstvo izabrano je sa 30 glasova „za“, dok je 5 zastupnika SBB-a bilo suzdržano prilikom glasanja.\nTajnim glasanjem poslanika Skupštine TK, u Dom naroda Parlamenta FBiH izabrani su Rasim Dostović (SDA) i Lejla Didik-Sarajlić (DF) iz reda bošnjačkog naroda. Treći delegat iz reda Bošnjaka nije izabran jer su kandidati iz SDP-a i SBB BiH dobili isti broj glasova. O tome će biti odlučeno žrijebom Centralne izborne komisije BiH.\nIz reda srpskog naroda u Dom naroda izabran je Slađan Ilić (SDP).\n← U petak počinje padati snijeg\nIz policije upozoravaju: Petarde nisu igračke, posljedice mogu biti teške →\n04/11/2013 Mirza Musanovic\t0\n02/09/2014 02/09/2014 Mirza Musanovic\t0


osnovna škola : strana 2 : Južne vesti\nLeskovački naprednjaci obilaze škole i krše zakon\n13:41, 10. 10. 2019.\nIako je zakonom bilo kakva politička aktivnost zabranjena u školama, leskovački naprednjaci pohvalili su se da su učenicima nekoliko škola u okolini Leskovca donirali školski pribor. Direktorka jedne od škola tvrdi da ljudi nisu došli sa stranačkim obeležjima, već da je pribor doneo čovek koji je rekao da je zatvorio knjižaru. I dok opozicija smatra da škole nisu mesto za političku propagandu, ali i da ovakvo ponašanje stranke na vlasti više ne začuđuje, u leskovačkom odboru SNS-a o ovome ćute.\nPrvak u Kuršumliji poliven hladnom vodom, Ministarstvo ispituje slučaj\n15:59, 24. 9. 2019.\nZa vreme odmora nepoznati dečaci polili su hladnom vodom jednog prvaka OŠ "Miloje Zakić" u Kuršumliji koga je pedagog, nakon incidenta, odvezao kući. I dok u školi ceo dan ne odgovaraju na telefonske pozive novinara, u Ministarstvu prosvete kažu da "preduzimaju sve mere u okviru svojih nadležnosti".


Nema novca za primopredaju zgrade Predsjedništva BiH |\nNema novca za primopredaju zgrade Predsjedništva BiH\nRok do kada Služba za zajedničke poslove institucija BiH treba da preuzme upravljanje zgradom Predsjedništva BiH u Sarajevu s 1. januara pomjeren je na 1. februar ove godine, ali nema garancija da će se to i tada desiti jer nedostaje novca, pišu Nezavisne.\nZgradom godinama upravlja Služba za zajedničke poslove institucija FBiH, u kojoj kažu da neće praviti problem prilikom primopredaje objekta državnoj Službi za zajedničke poslove. Istovremeno, u državnoj službi kažu da posao upravljanja ne mogu preuzeti ni 1. februara, kako im je to Vijeće ministara naložilo prije tri godne, zato što nemaju novca za angažovanje novih ljudi.\n“Federalna služba za ovaj posao ima 95 ljudi, a mi smo planirali 65, no za njihovo zapošljavanje nam nije odobren novac u budžetu za ovu godinu. Savjet ministara moraće odobriti novac iz rezerve državnog budžeta da bismo mogli preuzeti objekat”, naglasio je Siniša Perković, direktor Službe za zajedničke poslove institucija BiH.\nKaže da je za angažovanje novih ljudi u ovoj službi neophodno oko dva miliona KM godišnje i podsjeća da je Službi, iako ima obavezu preuzeti zgradu Predsjedništva, u ovoj godini budžet smanjen za milion i iznosi oko 12,2 miliona KM.\nZvonimir Kutleša, generalni sekretar Vijeća ministara BiH, svjestan je da će državnoj službi biti potreban dodatni novac, ali ističe da su rezerve budžeta ograničene, a puno je nepredviđenih situacija.\n“Službi za zajedničke poslove institucija BiH smo naložili da dopuni svoj zahtjev preciznim podacima koliko im ljudi treba, kakvih kvalifikacija i koliko bi to koštalo jer traže i sanaciju zbog ruševnog stanja zgrade. Kad to dobijemo, o svemu će se izjasniti Vijeće ministara”, kazao je Kutleša.\nPrvobitni rok za primopredaju zgrade Predsjedništva od 1. januara ove godine nije ispoštovan ni zato što još nisu iseljene tri federalne institucije.\n“Od Službe za zajedničke poslove FBiH obaviješteni smo da za Arhiv FBiH, Upravu za geodetske poslove i samu Službu još nisu opremljene prostorije u zgradi UNIPROMET-a, u koju bi trebalo da pređu”, rekao je Dženan Selimbegović, zamjenik generalnog sekretara Predsjedništva BiH, koje od 2009. godina insistira da institucije FBiH napuste njihov objekat.\nDavorin Korać, direktor Službe za zajedničke poslove institucija FBiH, kaže da je dogovoreno da u ovoj zgradi ostanu predsjednik i potpredsjednici FbiH, a da će Arhiv i Uprava za geodetske i imovinsko-pravne poslove FBiH iseliti 1. februara.\nRok do kada Služba za zajedničke poslove institucija BiH treba da preuzme upravljanje zgradom Predsjedništva BiH u Sarajevu s 1. januara pomjeren je na 1. februar ove godine, ali nema garancija da će se to i tada desiti jer nedostaje novca.


Političari ispunili samo 32 od ukupno 966 obećanja datih uoči Općih izbora 2014. godine - Portal 072info\nU trećem mandatu u kojem “Istinomjer” prati ispunjenost predizbornih obećanja na tri nivoa vlasti u BiH, nije bilo značajne razlike u uspješnosti partija na vlasti kada se radi o implementaciji sopstvenih predizbornih programa.\nU mandatu 2014.-2018., devet partija koje čine vladajuće koalicije na državnom i entitetskim nivoima u potpunosti je ispunilo tek 32 od ukupno 966 obećanja datih uoči Općih izbora 2014. godine. Gotovo identičan rezultat ostvaren je i u prethodnom mandatu, kada je ukupan procent ispunjenih obećanja bio 3,1 posto, dok u aktuelnom mandatu iznosi 3,3 posto. U mandatu 2006.-2010. godine, kada je “Istinomjer” pratio samo ispunjenost obećanja partija na državnom nivou vlasti, rezultat je bio neznatno bolji (5 posto ispunjenih obećanja).\nKada se odvojeno posmatraju nivoi vlasti, vladajuće koalicije u BiH i FBiH u potpunosti su ispunile po 3 posto obećanja, dok je u RS taj procent neznatno veći i iznosi 4 posto.\nOd 9 partija čija su obećanja obuhvaćena monitoringom, tri učestvuju samo na entitetskom nivou vlasti (SNSD, DNS, SPRS), dvije samo na državnom (SDS i PDP), dok se tri partije nalaze u vladajućim koalicijama na oba nivoa vlasti (SDA, SBB i HDZ). Najviše obećanja dale su DNS (278), SDA (273) i SNSD (130), dok najveći procenat ispunjenih obećanja imaju SNSD (8 posto), SPRS (6 posto) i SDA (5 posto). Obećanja Demokratske fronte, koja je na nivou FBiH i BiH učestvovala u vlasti manje od tri mjeseca, nisu obuhvaćena ovim monitoringom.\nProtekli mandat, na svim nivoima vlasti, obilježila su dva međusobno povezana procesa: formalno napredovanje u EU integracijama i pozitivni trendovi u ekonomskim indikatorima u odnosu na prethodni mandat.\nU pogledu EU integracija se, međutim, može reći da je napredak bio više formalan nego suštinski, jer je na njega mnogo više uticala spremnost Evropske unije da “propusti” BiH i pored neispunjenih uslova, za šta je najbolji primjer aktiviranje SSP-a na osnovu “pisma namjere”, te predaja aplikacije za članstvo na osnovu nepotpunog i mehanizma koordinacije, koji je pri tom usvojen na de facto tajnoj sjednici Vijeća ministara. Onog trenutka kada su se bh. vlasti našle pred prvim konkretnim zadatkom – upitnikom Evropske komisije – na odgovore se čekalo godinu i pol dana, a još je nepoznato kada će se dostaviti i odgovori na dodatna pitanja kako bi se proces doveo do kraja. Istovremeno, aktivnosti na ispunjavanju “Reformske agende” bile su praćene zabrinjavajućim praksama podrivanja demokratskih procesa, za šta je najbolji primjer usvajanje Zakona o radu u oba entiteta, ali i niz drugih postupaka u hitnoj proceduri, bez javne rasprave, ili čak u neustavnim postupcima.\nPrethodni članakDa li znate da mozak stari već od 20. godine?\nSljedeći članakMinistarstvo prometa i komunikacija BiH objavilo pet edukativnih videopriloga


Ukinuti sankcije Iranu: Koronavirus je zajednička nesreća - 17.03.2020, Sputnik Srbija\nKina je pozvala zemlje sveta da ukinu sankcije protiv Irana u uslovima kada se zemlja bori sa teškim posledicama korona virusa. 17.03.2020, Sputnik Srbija\nsvet, vesti, analize i mišljenja, iran\n07:07 17.03.2020 (Osveženo: 22:34 03.08.2021)\n© Sputnik / Sergeй Mamontov / Uđi u foto-galerijuKula Azadi u Teheranu\n„Koronavirus je zajednička nesreća i sa zajedničkom nesrećom treba svi da se borimo. Ovde ne može biti borbe među državama. Sve zemlje se moraju ujediniti, nije važno o kojim zemljama je reč i kakvo stanovište dele vođe te zemlje. Kina je s pravom pozvala sve zemlje da pruže pomoć Iranu u borbi sa korona virusom“, rekao je Andrej Ostrovksi direktor Centra za Bliski istok i Kavkaz.\nPredsednik Irana Hasan Rohani je istakao da iako je ova zemlja ozbiljno pogođena korona virusom, SAD nastavljaju politiku maksimalnog pritiska i nastavljaju sankcionu politiku, koja je Iranu nanela štetu u visini od 200 milijardi dolara.\nKoronavirus ozbiljan razlog za ukdanje sankcija Iranu\nSergej Sankov, rukovodilac Rusko-kineskog centra ističe da je pristup Kine ispavan i opravdan i da njeni zavničnici svojim stavovima pokazuju ozbiljnost i zabrinutost za stanje na globalnom nivou.\n„Sankcije su, u savremenom svetu i 21. veku, relikt davnih vremena i moguće je uvoditi sankcije zaobilazeći svetska pravila, međunarodne norme, UN itd. Amerikanci će verovatno reagovati negativno i to je jasno, oni nemaju nameru da ukinu sankcije. Ali Kina produžava svoju spoljnopolitičku doktrinu o zajedničkoj sudbini zajednice i koristi se situacijom kada se svet našao pod opterećenjem“, rekao je ekspert.\nKina čuva leđa Iranu\nRuski eksperti smatraju da Amerikanci malo vode računa o interesima međunarodne zajednice, te da će situaciju sa korona virusom iskoristiti kao dodatni instrument da izvrše pritisak na Iran kako bi on promenio kurs svoje politike. S druge strane, sasvim je jasno da do toga neće doći, naročito nakon rešenosti Kine da pruži svaku vrstu pomoći ovoj zemlji.\nPrema rečima Gen Šuana, zvaničnog predstavnika Ministarstva spoljnih poslova Kine, ova zemlja pažljivo prati situaciju i održava tesne kontakte sa Teheranom i već je poslala neophodnu medicinsku pomoć i svoje eksperte.\nKina poziva međunarodnu zajednicu da sarađuje sa Iranom, kako bi se osigurala bezbednost javnog zdravlja na regionalnom i globalnom nivou.\nSituacija je alarmantna i nije trenutak u kome treba da prevagne neslaganje već da se čitava međunarodna zajednica ujedini u borbi sa pandemijom i da se pomogne svim ugroženim zemljama, upozoravaju ruski eksperti.


Otkrij kakav te novembar čeka u Plazi: Od poklona, do sigurnosti „Crnog petka“ i vrhunskih popusta\n07. 11. 2020. u 14:25\nNOVEMBAR je mesec koji polako najavljuje prazničnu atmosferu i zato tokom ovog meseca posetioce Šoping centra Kragujevac Plaza čekaju bogate ponude omiljenih brendova, specijalni pokloni, a od 27. do 29. novembra i sjajni popusti tokom „Black Friday – Spoji nespojivo“ produženog vikenda.\nPrva polovina novembra rezervisana je za primamljivu sezonsku ponudu kolekcija jesen-zima, ali i sjajna iznenađenja u Kragujevac Plaza šoping centru. Posetioci će od 9. do 14. novembra imati priliku da dobiju i poklone. Za ostvarenu dnevnu kupovinu u minimalnom iznosu od 1.000 rsd u odabranim radnjama (Bebakids, Tally Weijl, Galileo, Menda i Vitapur) spremili smo i ograničen broj poklon vaučera u vrednosti od 1.000 rsd za šoping drugih određenih brendova (Fashion&Friends, Avangardia, Intersport, PS Fashion, H&M, Deichmann). Ali to nije sve, posetioce poslednjeg dana akcije očekuje još iznenađenja – Plaza sprema poklon kartice za prave šopingholičare.\nKraj meseca rezervisan je za popularnu manifestaciju „Black Friday“, kod nas poznatu kao „Crni petak“. I ove godine se sniženja tokom „Black Friday“-a prelivaju u dane vikenda, tako da će priliku da uživaju u bezbednoj i sigurnoj kupovini svi posetioci imati od 27. pa do 29. novembra. Šoping po specijalnim popustima tokom „Black Friday“ dana biće još zanimljiviji, jer će se nastaviti i akcija podele poklon vaučera za kupovinu odabranih brendova.\nTakođe, kupovinu novih modnih komada, zimske odeće i obuće, aksesora, elektronike ili asortimana za kuću, posetioci mogu da planiraju uz kafu ili ukusne zalogaje u restoranskom delu centra, dok ljubitelji dobrih filmova mogu i dalje uživati u projekcijama najnovijih ostvarenja u Cineplexx bioskopu Kragujevac Plaza.\nSve o dešavanjima u Kragujevac Plaza centru, kao i akcijama i „Black Friday“ popustima, može se naći na sajtu www.kragujevacplaza.rs ili Facebook i Instagram profilima centra.\nŠoping centar Kragujevac Kragujevac Plaza Black Friday – Spoji nespojivo Blek Frajdej Spoji nespojivo Plaza Plaza Kragujevac


Neizvesnost i tenzije uoči izbora na Kosovu\nPolicija na mestu napada u Zvečanima\nStvari na Kosovu kao da polako izmiču kontroli Beograda - od nedavnih napada u Zvečanu i severnoj Mitrovici, do procena da će na izbore 3. novembra izaći jako mali broj ljudi .\nAko je iko ikad na trenutak pomislio da su potpisivanjem briselskog sporazuma problemi rešeni i da će lagodna pozicija Beograda doneti bez velike muke i zvanično dobijanje datuma za pregovore najkasnije do januara – teško se prevario. Međukorak na tom putu – lokalni izbori na Kosovu 3. novembra postali su kost u grlu i Briselu, i Beogradu, pa i Prištini. A oni, ili makar neki od onih na koje se briselski sporazum odnosi pokazali su šta misle o svemu – prvo ubistvom litvanskog vojnika, a zatim i bombom u severnoj Mitrovici:\n"To je uradio neko ko hoće da minira izbore i da stvori situaciju u kojoj će briselski sporazum da propadne. Mogućnosti da je to uradio Srbin ili Albanac gotovo da su izjednačene, jer i na jednoj i na drugoj strani ima mnogo onih kojima briselski sporazum ne odgovora i koji bi želeli da on na ovim izborima doživi neuspeh", kaže profesor FPN u Beogradu, Predrag Simić.\nKako se izbori budu približavali – tako će i situacija biti napetija, slažu se u oceni sagovornici Glasa Amerike i ističu da je netransparentnost i odsustvo pravih i potpunih informacija problem sa kojim se, pre svega suočavaju na severu Kosova. Poverenja u Beograd je sve manje, a sve više onih koji se osećaju izdanima i izneverenim, kaže Simić:\n"Ovi izbori su neka vrsta referenduma Srba, pre svega na severu Kosova, o briselskom sporazumu. Pri čemu, moje procene su da će, u najboljem slučaju svaki peti, ili možda svaki šesti Srbin a njih izaći. Što, povratno znači, da će vlast koja bude izabrana na ovim izborima imati vrlo tanku osnovu legitimiteta, a protiv sebe će imati većinu stanovništva severa Kosova."\n"Ta mala izlaznost celu ideju o navodno iskrenoj želji Beograda da se konstituiše nova uprava pod kosovskim zakonima i iz nje izvede zajednica opština, čini problematičnom. Postavlja se pitanje da li zapravo Beograd išta drugo interesuje osim izbori za gradonačelnike", kaže analitičar Dušan Janjić.\nU ovom trenutku jedino je izvesno da se izbori održavaju 3. novembra, a šta će se dogoditi već dan kasnije nikome nije jasno. Šta će biti sa ljudima, sa njihovim zaposlenjima, ko će finansirati opštine, škole, bolnice, ili kako će, u krajnjem slučaju biti formirana zajednica srpskih opština. Hoće li je formirati delegati izabrani u skupštinama opština, ili će je činiti gradonačelnici, za šta se, po rečima analitičara Dušana Janjića, zalaže Beograd:\n"Razlika je prvo u demokratskom legitimitetu – da li te neko glasao ili ne. Razlika je u kontroli. I razlika je u etničkoj strukturi odlučivanja. Jer, u biračkom telu na nivou zajednice opština skoro 30%, a negde i više, su Albanci, Goranci, Bošnjaci. Ne može to biti srpska, kako se ovde narod neobjektivno obaveštava. To je zajednica opština koja ima i druge. Ona je multietnička. I ako vi taj etnički momenat ne ugradite kroz strukturu lokalnih odlučivanja i delegacija – vi ćete ga dobiti kao eksplozivni momenat koji će srušiti tu zgradu."\nPo rečima Janjića, Beograd preko ministra Aleksandra Vulina šalje vrlo loše poruke na sever Kosova, što dodatno čini zapaljivim srpsko-srpske odnose. Ljudi su sve više zastrašeni, i kako smatra Predrag Simić, briselski trio bi morao što pre da reaguje i vrati situaciju pod kontrolu:\n"Potrebno je da se i Dačić, i Tači, i Ešton sretnu u Briselu isključivo povodom predstojećih izbora, da odgovore na ona pitanja koja u ovom trenutku stvaraju tu netransparentnu, zapaljivu situaciju. I da pokušaju da makar koliko je to moguće odgovore tim ljudima za šta oni zapravo glasaju. Šta će biti 4. novembra?"\nDa stvari neće ići tako lako – govori i nedavni nemačko-britanski predlog da se poglavlje 35 o Kosovu drži sve vreme otvorenim tokom pregovaračkog procesa Beograda i Brisela. Do normalizacije odnosa Srbije i Kosova put možda i duži od puta Beograda ka Briselu – zbog čega Evropa, kako se čini ne želi ništa da prepusti slučaju.


Aerodrom “Nikola Tesla” na petom mjestu među istočnoevropskim aerodromima – Bankar.me\nAerodrom “Nikola Tesla” na petom mjestu među istočnoevropskim aerodromima\nMarch 20, 2017 AVIO SAOBRAĆAJ, SVE VIJESTI Leave a comment\nBeogradski Aerodrom “Nikola Tesla” (AERO) i skopski aerodrom “Aleksandar Veliki” plasirali su se među deset najboljih aerodroma u istočnoj Evropi, treću godinu zaredom, pokazuje lista portala Skytrax “World Airport Awards”.\nBeogradski Aerodrom je zadržao petu poziciju kao i prošle godine, dok je skopski Aerodrom plasiran na desetom mjestu, poziciju niže u odnosu na lani. Prvu poziciju među istočnoevropskim aerodromima zauzela je Budimpešta. Nijedan drugi aerodrom sa prostora bivše Jugoslavije nije uspio da se plasira među prvih deset u bilo kojoj kategoriji.\nTakođe, nijedan aerodrom iz regiona nije među 100 najboljih aerodroma u svijetu, a petu godinu zaredom kao najbolji je proglašen singapurski Aerodrom. Rang lista ove godine sačinjena je na osnovu glasanja 13,8 miliona putnika iz 105 zemalja, a u konkurenciji je bilo 550 aerodroma širom svijeta.\nPOJMOVIAerodrom Nikola Tesla beogradski aerodrom privatizacija aerodroma "Nikola Tesla"\nAerodrom Nikola Tesla dat pod koncesiju francuskoj firmi Vansi\nAerodrom “Nikola Tesla” dobitnik nagrade “Rising Star Airport 2018”\nFrancuzi kupuju beogradski aerodrom “Nikola Tesla”


Novosti: Kupujemo žito od Mađara, Nedimović: Zrno nije dobro – Krstarica\nNovosti: Kupujemo žito od Mađara, Nedimović: Zrno nije dobro\nTanjug 23. januara 2020. 01:02\nBEOGRAD – Srbija će do kraja aprila uvesti oko 30.000 tona visokokvalitetne pšenice, jer ovogodišnje srpsko zrno ne zadovoljava visoke standarde domaćih mlinara i konditora, pišu „Novosti“ dodajući da je Vlada Srbije, na njihov zahtev, dozvolila uvoz pšenice bez carine.\nSrpski uvoznici će, kako dodaje list, žito kupiti u Mađarskoj, a ministar poljoprivrede Branislav Nedimović kaže da će firme koje se bave uvozom kupiti samo „oplemenjivače“ pšenice, jer su to, kako navodi, najkvalitetnija zrna koja postoje na tržištu.\n„Naša pšenica trenutno ima prosečan kvalitet i ove godine je više od 50 odsto roda opredeljeno za stočnu hranu. Bile su kiše u aprilu i naše zrno nije toliko dobro. Zbog toga će se uvozna mešati sa našom koja je za ljudsku upotrebu, kako bi mlinari i konditori dobili onu koja može da zadovolji kvalitet“, kaže Nedimović za „Novosti“.


Narodna stranka pozvala opštinu Trstenik da novac za novogodišnju rasvetu usmeri na lečenje dece\nBeta 2. decembra 2020. 12:20\nPredsednik Opštinskog odbora Narodne stranke Trstenik Vladan Miodragović pozvao je danas lokalnu vlast na čelu sa Srpskom naprednom strankom da novac planiran za „novogodišnju rasvetu, proslave, pečenijade i druge jade“ preusmeri za lečenje dece.\n„Životi stotine dece zavise od brzine kojom gradjani samostalno prikupljaju novac. Zdravstveni sistem je pred pucanjem zbog epidemije virusa korona, ali i zbog odlaska lekara“, naveo je Miodragović a prenela Narodna stranka.\nPozvao je gradjane da potpišu peticiju „Da zasija dečiji osmeh, a ne trg“ i tako podrže akciju za preusmeravanje novca iz lokalnih budžeta za lečenje dece.\n„Siguran sam da su gradjani Trstenika saglasni da nam sada, kao ni sledeće godine, nisu potrebni vatrometi, novogodišnja slavlja na trgu i razne ‘pečenijade’. Da bi vlast novac zaista preusmerila u lečenje dece i zdravstvo neophodno je da se gradjani o tome izjasne, a ova peticija je prilika za to“, naveo je predsednik Opštinskog odbora Narodne stranke.


14. februar 2019. Potpredsednik Narodne skupštine Veroljub Arsić u razgovoru sa ambasadorom Arapske Republike Egipat u Srbiji Amrom Fatijem Muhamedom Alguvejlijem\nPotpredsednik Narodne skupštine Veroljub Arsić razgovarao je u Narodnoj skupštini sa ambasadorom Arapske Republike Egipat Amrom Fatijem Muhamedom Alguvejlijem (Amr Fathi Mohamed ALJOWAILY) o bilateralnim odnosima dve države i unapređenju međuparlamentarne saradnje.\nPotpredsednik Arsić i ambasador Alguvejli zajednički su ocenili da su Srbija i Egipat tradicionalno prijateljske zemlje i da imaju bliske odnose i intenzivnu saradnju. Unapređenju međuparlamentarnih odnosa doprineće i predstojeća poseta predsednice Narodne skupštine Parlamentu Egipta, tokom koje je predviđeno i potpisivanje Memoranduma o saradnji, složili su se sagovornici.\nUzajamna podrška Srbije i Egipta u međunarodnim parlamentarnim institucijama takođe je od izuzetne važnosti, naveli su u razgovoru Arsić i Alguvejli, posebno se osvrnuvši na dobru saradnju u Parlamentarnoj skupštini Mediterana, čiji će domaćin 13. plenarnog zasedanja biti upravo Narodna skupština, 21. i 22. februara.\nVeroljub Arsić je ocenio da se prijateljstvo Egipta vidi i po konstruktivnom pristupu po pitanju problema sa južnom srpskom pokrajinom Kosovo i Metohija. „Vašim izjašnjavanjem povodom kandidature za članstvo tzv. Kosova u Interpol i Unesko dali ste podršku nastavku dijaloga Beograda i Prištine, jer se samo na taj način može doći do rešenja koja su održiva“, zaključio je Arsić.\nTokom razgovora, bilo je reči i o značaju saradnje u oblasti turizma, i mogućnostima za privlačenje egipatskih turista u Srbiju, posebno na planine i krstarenja Dunavom.


Viša poslovna škola: Novi VD direktor obio bravu i preuzeo dužnost | (Vesti - 06.05.2016) Novi Sad\n06.05.2016 u 13:49h\nViša poslovna škola: Novi VD direktor obio bravu i preuzeo dužnost\nPatrik Drid, novopostavljeni vršilac dužnosti direktora Visoke poslovne škole strukovnih studija u Novom Sadu, danas oko 10 časova uspeo je da uđe u tu ustanovu uz asistenciju policije i da preuzme upravljanje školom.\nPatrik Drid prvi put je pokušao da preuzme dužnost 27. aprila, ali ga je tad onemogućila smenjena direktorka Dragica Tomić, a tokom tog pokušaja nastavnici škole napali su i novinare na zadatku.\nTokom današnjeg pokušaja primopredaje, novi VD direktor nije zatekao ni smenjenu direktorku niti nastavno osoblje, jer je danas u školi neradan dan, što je prema rečima Drida konstatovano u zapisniku.\n- Napokon smo uz asistenciju policije uspeli da uđemo u školu, a morali smo da promenimo i brave. Komisija će sva dešavanja konstatovati u zapisniku, a mi ćemo pokušati da normalizujemo rad škole u što kraćem roku, rekao je Drid.\nPovezane teme dragica tomić patrik drid viša poslovna škola strukovnih studija vpš vršilac dužnosti\npre 1627 dana i 4 sata\nRadovana i Dragicu treba smestiti iza rešetaka i što dalje od VPŠ...


Položen kamen temeljac novog zdravstveno-turističkog kompleksa "Mlječanica" - Novosti Plus\nPoložen kamen temeljac novog zdravstveno-turističkog kompleksa “Mlječanica”\n1 Juna, 2021 1 Juna, 2021 Dragana Morača\t0 Comments\nU Kozarskoj Dubici danas je položen kamen temeljac novog zdravstveno-turističkog kompleksa “Mlječanica” čija izgradnja će koštati 32 miliona KM, te otvorena najsavremenija laboratorija. Vršilac dužnosti direktora Banje “Mlječanica” Darko Banjac naveo je da je 1987. godine primljen prvi pacijent u ovu banju koja je sada moderna zdravstvena ustanova.\n“Zahvaljujuću srpskom članu i predsjedavajućem Predsjedništva BiH Miloradu Dodiku, predsjedniku Republike Srpske Željki Cvijanović, premijeru Radovanu Viškoviću i institucijama Srpske krećemo u realizaciju ovog značajnog projekta”, rekao je Banjac.\nOn je naveo da je Banja “Malječanica” renovirana i da redovno izmiruje sve obaveze.\n“Ovo će biti najbolji zdravstveno turistički centar u regionu na šta sam ponosan. Realizacijom značajnih projekata naša Republike napreduje”, rekao je Banjac.\nKamen temeljac su položili i laboratoriju otvorili srpski član i predsjedavajući Predsjedništva BiH Milorad Dodik, predsjednik Republike Srpske Željka Cvijanović, premijer Srpske Radovan Višković, ministar zdravlja i socijalne zaštite Srpske Alen Šeranić i vršilac dužnosti direktora “Mlječanice” Darko Banjac.\nU Banji “Mlječanica” potpisani su i sporazumi o poslovno-tehničkoj saradnji ove banje i medicinskih fakulteta u Banjaluci i Kragujevcu.\nDogađaju su prisustvovali i ministri u Vladi Republike Srpske.\n← Budite dio m:tel Playground izazova i u 2021. godini\nRADOVIĆ: POJAS SMANJUJE RIZIK ZA 50 ODSTO →\n8 Novembra, 2020 Dragana Morača\t0\nVulić: Rejting SNSD-a godinama se potvrđuje na izborima\n5 Septembra, 2021 5 Septembra, 2021 Dragana Morača\t0\nNova plaža i moderan splav na Bilećkom jezeru


Министарство привреде, Rangirane ponude za "PZP Kragujevac", Kragujevac\nRangirane ponude za "PZP Kragujevac", Kragujevac\nNa drugoj sednici Tenderske komisije održanoj dana 25. aprila 2005. godine, komisija je odobrila rezultate tendera i prihvatila tender listu kojom je "Preduzeće za puteve Niš" proglašeno za prvorangiranog ponuđača, dok je ponuda Konzorcijuma preduzeća "Caričin grad", Beograd i "Slovenia Ceste Tehnika", Slovenija proglašena kao drugorangirana.\nPonude za kupovinu 70% društvenog kapitala preduzeća "PZP Kragujevac" podneli su:\n- "Preduzeće za puteve Niš", Niš\n- Konzorcijum preduzeća "Caričin grad", Beograd i Slovenia Ceste Tehnika, Slovenija\n- Konzorcijum "Merkata", Beograd i "MAB Miljković", Žitkovac\nOsnovni elementi ponude prvorangiranog ponuđača, "Preduzeće za puteve Niš", su sledeći:\n1. Prodajna cena u iznosu od EUR 5.100.000\n2. Investicioni program u vrednosti od EUR 5.000.000\n3. Prvorangirani ponuđač je uz, bezuslovno prihvatanje obaveznih zahteva socijalnog programa, prihvatio i niz dodatnih obaveza po socijalnom programu.\nPonuda Konzorijuma "Merkata", Beograd i "MAB Miljković", Žitkovac je na I sednici Tenderske komisije proglašena nevažećom i nije bila predmet javnog otvaranja ponuda, ocene ponuda i rangiranja ponuda.\nNakon proglašenja tender liste, Agencija za privatizaciju i "Preduzeće za puteve Niš" ulaze u period pregovora oko definisanja detalja kupoprodajnog ugovora. Ukoliko pregovori budu uspešno okončani, Agencija za privatizaciju će potpisati Ugovor o prodaji kapitala sa kupcem u roku od 30 dana od dana početka pregovora.\n2. Živković Ljubiša, zamenik, predstavnik subjekta privatizacije\n3. Milan Todorović, član, predstavnik Sindikata\n4. Slađan Radovanović, član, predstavnik lokalne samouprave


Niste prodali besplatne akcije: Evo koliko vas čeka na računu - Ozon Media\nOvonedeljnom uplatom dividendi NIS-a za 2018. godinu namenski računi građana koji nisu prodali svoje akcije veći su za 170 dinara. RTS je istraživao isplati li se čuvati besplatne akcije i koliko novca na računu imaju oni koji ih nisu prodali.\n„Zaključno sa isplatama dividende NIS-a svaki građanin koji do sada nije prodao akcije, može na svom računu da očekuje negde oko 6.300 dinara“, kaže Aleksandar Čortan Član Izvršnog odbora Poštanske štedionice.\n„Što se tiče malih akcionara za njih nije toliko značajan taj iznos dividende, ona se uglavnom sagledava kod strane onih akcionara koji imaju veću količinu akcija tako da bi mogli da očekuju neki veći priliv po tom osnovu. Mali akcionari uglavnom svoju odluku da li da prodaju akcije ili ne, trebalo bi da baziraju na ceni koje te akcije imaju na berzi i da li im je taj novac stvarno neophodan u tom momentu“, kaže Jasmina Bjelić, berzanski stručnjak.\nAko se pak odluče da kupe nove ili otkupe besplatne akcije članova porodice, to mogu da učine preko brokerskih kuća. Do većeg broja akcija može se i nasleđivanjem.\n„Akcije preminulih lica su predmet nasleđivanja. Sve što je potrebno da naslednici urade je da imovinu odnosne akcije uključe u svoj ostavinski postupak“, kaže Čortan.\nPo dobijanju rešenja, potrevno je da se obrate u jednoj od 180 ekspozitura banka Poštanska štedionica gde će izvršiti realizaciju ostavinskog rešenja, odnosno proknjižavanja akcija sa preminulog lica na naslednike, objasnio je Čortan.\nPre 11 godina, više od četiri miliona građana ostvarilo je pravo na po pet akcija NIS-a, jednu Aerodroma, 31 Telekoma i sedam Akcionarskog fonda. Do sada je jedino bilo moguće prodati akcije NIS-a i Aerodroma, što je učinilo oko dva miliona ljudi. Naknadne prijave za besplatne akcije nisu moguće.\nUz najlepšu publiku remijem započeli evropsko takmičenje\nČetiri prve nagrade za Dramski studio OŠ „Jovan Popović“


Biskupska konferencija BiH: Održavati mise na otvorenom\nJelena Kisić, 14/03/2020\nBiskupska konferencija BiH preporučila je da se zbog sprečavanja širenja korona virusa mise održavaju na otvorenom i pozvala osobe, izloženije riziku, da razmisle da li će dolaziti na euharistije, a odgođena je i vjeronauka.\nPredsjednik Biskupske konferencije BiH kardinal Vinko Puljić je, pozivajući se na odluke civilnih vlasti, naložio svim katoličkim župama da se ponašaju u skladu sa odlukama o izbjegavanju javnih okupljanja i da se do daljeg, gdje je moguće, mise održavaju na otvorenom prostoru.\n“Starijim osobama i drugima, koji su izloženiji opasnosti od zaraze, preporučuje se da dobro razmisle i sami odluče o dolasku na euharistijska slavlja”, navodi se u preporukama Biskupske konferencije BiH.\nVjernicima se preporučuje da izbjegavaju međusobne dodire rukama, a sveštenstvu da kod davanja pričešća budu posebno pažljivi, te da poštuju volju vjernika.\nKardinal Puljić pozvao je vjernike da se mole za oboljele u cijelom svijetu, zaustavljanje širenja ove bolesti i za sve one koji brinu o zaustavljanju pandemije korona virusa.\nTags #Biskupska konferencija BiH\nDnevnik 1 [14.03.2020.]\nZaražen reprezentativac Južne Koreje i napadač francuskog Troyesa\nKina ublažila restriktivne mjere za 36 evropskih zemalja\nŽuto upozorenje zbog grmljavine i visokih temperatura za cijelu BiH\nToshiba prestala da proizvodi laptope i računare\nKoronavirus u svijetu: Zaraženo 20,53 miliona ljudi\nBritanska ekonomija pala za 20,4 odsto


MONSUNSKE KIŠE OŠTETILE ZDANJE Najmanje dve osobe poginule u RUŠENJU ZGRADE u Indiji\nNajmanje dvoje ljudi poginulo je kada se srušila zgrada usled monsunskih kiša na severu Indije, izjavio je zvaničnik indijske države Himačal Pradeš DŽaj Ram Takur.\nOn je rekao da je u gradu Solan spaseno 23 ljudi, uključujući vojnike. Takur kaže da su poginuli jedan vojnik i jedan civil, te da je u toku potraga za 12 nestalih, među kojima ima još indijskih vojnika, javio je AP.\nRušenja zgrade česta su u periodu monsuna, koja traje od juna do septembra, a čest uzrok je i loša gradnja.\nPOPLAVE U INDIJI Pronađene nove žrtve, najmanje 24 poginulih među kojima je PETORO DECE\nKatastrofalne poplave u Indiji: Pogođena sela i gradovi, najmanje 19 mrtvih, ima zarobljenih u ruševinama\nSUDAR DVA TRAJEKTA U INDIJI Jedna osoba poginula, više njih se vodi kao nestalo (UZNEMIRUJUĆI VIDEO)\nEKSPLOZIJA GASA U RUSIJI Najmanje dve osobe poginule, urušila se prva tri sprata stambene zgrade\nBOLSONARU PRETE OPTUŽBE ZA UBISTVO "Njegove odluke su nepotrebno osudile hiljade ljudi na smrt"


Tehnički kvar respiratora: Dvoje djece preventivno prebačeno u Srbiju | Banjaluka.net\nTehnički kvar respiratora: Dvoje djece preventivno prebačeno u Srbiju\nKlinika za dječije bolesti Univerzitetskog kliničkog centra (UKC) Republike Srpske u Banjaluci je zbog tehničkog kvara ostala bez jednog respiratora, pa je dvoje djece prebačeno u zdravstvene ustanove Beograd i Novi Sad da bi imali slobodne respiratore za eventualne nove pacijente, rekli su danas predstavnici UKC-a.\nNačelnik Klinike Stojislav Konjević naveo je na konferenciji za novinare u Banjaluci da sistem funkcioniše i da su i dalje na raspolaganju dva respiratora koji su juče oslobođeni kada su djeca prebačena u Srbiju.\nOn je rekao da UKC pokrenuo proceduru nabavke dodatnih respiratora, s obzirom na to da ih ima samo 6 za cijelu Srpsku, iako je teško procijeniti koliko je zaista potrebno.\nKonjević kaže da je zdravstveno stanje djeteta čija je majka nedavno istupila u javnost nezadovoljna radom UKC-a zadovoljavajuće i stabilno, te da imaju korektan odnos sa djetetovom majkom.\nPomoćnik generalnog direktora za medicinske poslove u UKC Republike Srpske u Banjaluci Zvezdana Rajkovača rekla je da se u situaciji kada su svi respiratori zauzeti djeca koja su u najboljem stanju prebacuju u institucije u okruženju, u Beograd i Novi Sad, da bi imali slobodan respirator.\nOna je rekla da se, s obzirom na to da u UKC-u ima samo šest respiratora koji služe za potrebe cijele Srpske, ljekari trude u svako doba na raspolaganju imati određen broj slobodnih, za slučaj prijevremnog porođaja.\nPomoćnik generalnog direktora za medicinske poslove u UKC-u Slobodan Hajder rekao je da se ne može predvidjeti koliko beba danas može zatrebati respirator, jer respiratori u UKC služe cijeloj Srpskoj, te zato određeni broj uvijek mora biti slobodan.\n“Koliko god da imamo respiratora uvijek možemo doći u situaciju da nam jedan nedostaje”, istakao je Hajder.\nPješak poginuo u saobraćajnoj nesreći u Banjaluci\nOSUMNJIČEN ZA PRIMANJE MITA: Uhapšen sudija Osnovnog suda u Banjaluci\nPreminuo mladić iz Banjaluke koji je motorom udario u drvo\nIzgradnja novog objekta za Dom zdravlja: Načelnik opštine Stanari razgovarao sa delegacijom Srbije\nTreći paviljon u Banjaluci od naredne školske godine u novom ruhu\nPOVODOM DANA GRADA Gradonačelnik Beograda sutra u Banjaluci\nKreće panoramski bus na Banj brdo, u četvrtak besplatna vožnja\nVakcinacija Banjalučana starijih od 65 u petak bez zakazivanja termina\nZašto je bivši reis Cerić ljut na Vojina Mijatovića?\nZdravstvene ustanove snabdjevene zaštitnom opremom i medicinskim sredstvima\nNakon zimske pauze: Bicikli ponovo na ulicama\nGujon: Divim se narodu Grahova\nVirus korona potvrđen kod još 236 osoba u Republici Srpskoj


Vučić: Komplikuje se situacija oko dolaska Lavrova u Beograd u svakom smislu - 02.06.2022, Sputnik Srbija\nVučić: Komplikuje se situacija oko dolaska Lavrova u Beograd u svakom smislu\nKomplikuje se pitanje dolaska ministra inostranih poslova Rusije Sergeja Lavrova u Beograd 7. juna, kazao je predsednik Srbije Aleksandar Vučić u Bratislavi... 02.06.2022, Sputnik Srbija\nVučić je tako odgovorio na pitanje novinara Pinka da li ga je neko u Bratislavi pitao nešto oko dolaska Sergeja Lavrova u Beograd i da li se komplikuje situacija oko njegovog dolaska. Na pitanje da li postoji mogućnost da zbog dolaska Lavrova nemački kancelar Olaf Šolc ne dođe u najavljenu posetu Srbiji 10. juna i da li bi to bila loša vest za Srbiju, Vučić je rekao da bi svakako bila loša vest za našu zemlju. "Zamislite da Šolc kaže prvo jedno pa onda da ne želi da dođe ili da ne može da dođe, bila bi loša vest", istakao je Vučić. "Da li postoji za tako nešto šansa, pa uvek postoji, ali nadam se da se to neće dogoditi. Prvo da vidimo da li će doći Lavrov, pa sve drugo. Ima i reakcija drugih zemalja", naveo je Vučić, prenosi Tanjug.\nsrbija, srbija – politika, rusija, aleksandar vučić, sergej lavrov\n16:30 02.06.2022 (Osveženo: 16:32 02.06.2022)\nKomplikuje se pitanje dolaska ministra inostranih poslova Rusije Sergeja Lavrova u Beograd 7. juna, kazao je predsednik Srbije Aleksandar Vučić u Bratislavi, gde učestvuje na Globsek konferenciji.\nVučić je tako odgovorio na pitanje novinara Pinka da li ga je neko u Bratislavi pitao nešto oko dolaska Sergeja Lavrova u Beograd i da li se komplikuje situacija oko njegovog dolaska.\n"Komplikuje se situacija oko dolaska Lavrova u svakom smislu, ali nisam još speman da o tome govorim, ali komplikuje se u svakom smislu. Pitanja su kako će da dođe Lavrov, šta... i drugo..., videćemo", rekao je Vučić.\nNa pitanje da li postoji mogućnost da zbog dolaska Lavrova nemački kancelar Olaf Šolc ne dođe u najavljenu posetu Srbiji 10. juna i da li bi to bila loša vest za Srbiju, Vučić je rekao da bi svakako bila loša vest za našu zemlju.\n"Zamislite da Šolc kaže prvo jedno pa onda da ne želi da dođe ili da ne može da dođe, bila bi loša vest", istakao je Vučić.\n"Da li postoji za tako nešto šansa, pa uvek postoji, ali nadam se da se to neće dogoditi. Prvo da vidimo da li će doći Lavrov, pa sve drugo. Ima i reakcija drugih zemalja", naveo je Vučić, prenosi Tanjug.


Savjet ministara BiH traži rješenje za višak zaposlenih u institucijama BiH? – mojKontakt portal – Radio Televizija Kontakt\n“Mislim da tu postoji dosta privilegovanih, da tu postoji dosta popunjenih radnih mijesta koja očigledno nisu efikasna, ne daju određene efekte, tražene efekte u ovom sistemu samog rukovođenja i funkcionisanja tih institucija. Mislim, na temelju analiza koje budemo izvršili donijećemo određene mjere”, kazao je Staša Košarac, ministar spoljne trgovine i ekonomskih odnosa u Savjetu ministara BiH.\n“Veliko je naše pitanje koliko mi u ovom trenutku novca izdvajamo za primanja zaposlenih. Da li je to predimenzionirano, da li nam neke institucije nepotrebno troše novac a niko u Bosni i Hercegovini nezna šta rade. To je ono što ćemo mi morati u naredna dva do tri mjeseca dobro da izanaliziramo i da mijenjamo”, izjavio je Zoran Tegeltija, predsjedavajući Savjeta ministara BiH.\n“Imate ljude koji se sudaraju međusobno u kancelarijama, i da ih pitate kako izgleda vaš radni dan, oni vam to ne bi znali objasniti”, ističe Saša Magazinović, poslanik SDP-a u PD PS BiH.


Jeftini letovi iz Pariza za Sarajevo - Avio karte Pariz Sarajevo - eSky.rs\nAvio karte iz Pariza za Sarajevo\nPretražite letove iz Pariza za Sarajevo\nProverite najbolje prilike za letove iz Pariza za Sarajevo\n✔ Postoje li posebne ponude za letove iz Pariza za Sarajevo na eSky.rs?\n✔ Mogu li se pobrinuti za osiguranje prilikom rezervacije leta iz Pariza za Sarajevo?\n✔ Ako rezervišem let iz Pariza za Sarajevo, mogu li da rezervišem ujedno i smeštaj?\n✔ Koje avio-kompanije nude letove iz Pariza za Sarajevo?\nBudite sigurni, da na eSky.rs ponuda letova iz Pariza za Sarajevo uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Pariz - Sarajevo\nJeftini letovi do Francuske Jeftini letovi iz Francuske Jeftini letovi za Miluz Jeftini letovi iz Miluza Jeftini letovi za Mountainhome Jeftini letovi iz Mountainhome\nJeftini letovi do Belgije Jeftini letovi iz Belgije Jeftini letovi do Redencao Airport Jeftini letovi od Redencao Airport


Fascinantno borbene košarkašice BiH bile nadomak senzacije protiv Slovenije\n- Ovim porazom izabranice Gorana Loje, ipak, su se plasirale u drugu fazu Eurobasketa 2021, ali će razigravati sa plasman u četvrtfinale\nŽenska košarkaška reprezentacija Bosne i Hercegovine propustila je priliku da trijumfom protiv Slovenije ostvari direktan plasman u četvrtfinale Evropskog prvenstva, koje se igra u Francuskoj i Španiji. Bh. djevojke u trećem kolu grupe “C“ u Strasbourgu su poražene od Slovenki rezultatom 81:91 (25:23, 12:31, 21:20, 23:17), javlja Anadolu Agency (AA).\nOd rezultata posljednje utakmice grupe “C“ između Belgije i Turske zavisiće sudbina Slovenije. U slučaju trijumfa Belgijanki i Slovenke će morati u razigravanje za četvrtfinale, a u suprotnom ostvariće direktan plasman među osam najboljih u Evropi.\n#eurobasket#ženska košarkaška reprezentacija bih\nFrancuskinje pobijedile Bjelorusiju i plasirale se u finale


Obren Petrović – Glas Regije\nNEFORMALNA POSJETA: Dodik u Doboju, sastao se sa Petrovićem i Jerinićem\nSrpski član Predsjedništva BiH Milorad Dodik boravio je u neformalnoj posjeti Doboju gdje je sa poslanikom u Predstavničkom domu Parlamentarne skupštine BiH Obrenom Petrovićem i gradonačelnikom Borisom Jerinićem razgovarao o infrastrukturnim projektima.\nSagovornici su razmijenili Continue reading →\nDOBOJ – Sinoć je u hotelu „Park” u Doboju održana Izborna konferencija Gradske organizacije Mladih socijaldemokrata Doboj. Na Izbornoj konferenciji prisustvovalo je više od 1000 delegata, koji su izabrali novog predsjednika i članove predsjedništva Gradske Continue reading →\nDODIK: Doboj izabrao dobar put približavanjem Banjaluci\nDOBOJ – Srpski član Predsjedništva BiH Milorad Dodik izjavio je večeras da je Doboj izabrao pravi put političkim približavanjem Banjaluci.\n“Doboj je pokazao snagu i na vanrednim izborima za gradonačelnika kada je iskazano političko jedinstvo Continue reading →\nDOBOJ – Predsjednik Povjereništva dobojskog SNSD-a Obren Petrović najavio je danas da će naredne sedmice SNSD u Doboju posjetiti predsjednik partije Milorad Dodik i potpredsjednik Željka Cvijanović.\nPetrović je pred početak sjednice povjereništva rekao novinarima da će odbor ove Continue reading →\nObren Petrović predsjednik: Imenovano Povjereništvo GO SNSD Doboj\nPredsjednik SNSD-a Milorad Dodik donio je odluku o imenovanju Povjereništva Gradskog odbora SNSD Doboj. Za šefa Povjereništva ovom odlukom je imenovan doskorašnji predsjednik dobojskog SDS-a i poslanik u Parlamentu BiH Obren Petrović.\nPovjereništvo broji 52 Continue reading →\nDOBOJ:Obren Petrović preuzima dobojski SNSD\nBivši gradonačelnik Doboja Obren Petrović najkasnije će u maju preuzeti dobojski Savez nezavisnih socijaldemokrata (SNSD), potvrđeno je za Srpskainfo.\nAktuelni predsjednik SNSD Doboj Uroš Gostić nam je rekao da je taj transfer sa Petrovićem dogovorio još prije nekoliko Continue reading →\nDOBOJ – Predsjednik SNSD-a Milorad Dodik rekao je večeras u Doboju da je taj grad od strateškog političkog i komunikacionog značaja za Republiku Srpsku i da stoga nije upitna podrška zajedničkom kandidatu na prijevremenim izborima za gradonačelnika Borisu Jeriniću Continue reading →\n20. Novembra 2019., 22:37


četvrtak, 11 jul 2019 12:43\nFestival je otvorio predsjednik Opštine Stevan Katić, ističući da se radi o manifestaciji koja godinama njeguje kvalitet i s pažnjom se odnosi prema vjernoj publici.\n„Podrška programima koji doprinose razvoju kulture i privlačenje interesa publike kulturnim sadržajima i aktivnostima predstavljaju obavezu i stalno usmjerenje Opštine Herceg Novi. Zato smo godinama generalni pokrovitelj i podrška nastojanjima sjajnog organizacionog tima Dana muzike, na čelu sa maestrom Borisom Kraljevićem, da uspješno ostvare zamišljeno i razvijaju festival. Ostajemo i ubuduće uz Dane muzike, koji Herceg Novom donose jedinstvene i neponovljive večeri uživanja, inspiracije i povezivanja sa svijetom oko nas i u nama“, kazao je Katić.\nOn je podsjetio da je zahvaljujući inicijativi rođenoj na Danima muzike, Dvorana „Park“ dobila prošle godine novi koncertni klavir što umnogome doprinosi kvalitetu ne samo ove već i drugih manifestacija.\n„Ovo obraćanje na početku festivala posvećujem muzici, radosti i Novom, jer se sve to spaja ovim festivalom. Istinski raduje to što već 16 godina, od obnavljanja, ovaj festival koji na najljepši način slavi muziku, otvara niz hercegnovskih ljetnih festivala“, poručio je umjetnički direktor i selektor, pijanista i pedagog, Novljanin Boris Kraljević.\nKako je kazao, Dani muzike imaju mnogo razloga za radost - iz godine u godinu Dani podižu ljestvicu kvaliteta, obrazuju mladu publiku, okupljaju poklonike i poznavaoce umjetničke muzike koja se izvodi na najprestižnijim svjetskim koncertnim scenama.\nIako je otvaranje zbog liših vremenskih uslova umjesto na tvrđavi Forte Mare održano u Dvorani Park, Kraljević je istakao posebno zadovoljstvo što Dani muzike opet izlaze na najljepše novske otvorene scene, te izrazio nadu da će biti povoljni uslovi da se održe koncerti na Trgu od muzike i u bašti muzeja „Mirko Komnenović“.\n„Muzička kultura je žila kucavica kulturnog života herceg Novog“, zaključio je Kraljević i zahvalio se svima koji su podržali 36. Dane muzike.\nProgram dana muzike nastavlja se ovog vikenda. U petak, 12. jula će u Dvorani Park nastupiti kvartet Kamerna Banda iz Srbije izvodiće djela savremenih srpskih kompozitora. Dan kasnije, u subotu 13. jula slijedi koncert na Trgu od muzike za koji je ulaz slobodan – nastupiće gudački kvartet Crisantem iz Turske, na čijem su repertoaru Hajdn, Bartok, Ocala, Karaev. U nedelju, 14. jula u Dvorani Park resital će imati pijanista Aleksandar Tutunov (Rusija-SAD), a na programu će biti Bah, Brams, Betoven, Glinka, Prokofiev.


PJONGJANG SLAVI, ZAPAD STRAHUJE - TVS\nPJONGJANG SLAVI, ZAPAD STRAHUJE\nUoči proslave 105 godina od rođenja Kim il-Sunga, osnivača Severne Koreje, napetosti u regionu rastu.\nRaste i strah zapadnih zvaničnika da bi najveći nacionalni praznik te zemlje, poznat kao "Dan sunca", mogao da bude povod za novu, šestu nuklearnu probu Pjongjanga.\n"Napetosti su porasle usled strahovanja na Zapadu da se Severna Koreja priprema za novu nuklearnu ili raketnu probu, dok je Pjongjang besan zbog godišnjih prolećnih vojnih vežbi između SAD i Južne Koreje", primećuje AP.\nI dok se Severna Koreja sprema proslavu "Dana sunca" koja obično uključuje veliku vojnu paradu i javne nastupe, u kojima često učestvuje više desetina hiljada ljudi, vojska te zemlje preti da će "nemilosrdno opustoštiti" SAD ukoliko odluče da je napadnu.\n"Naš najžešći odgovor SAD i njihovim podaničkim snagama biće preduzet na takav nemilosrdan način da neće dozvoliti agresorima da prežive", navodi se u saopštenju severnokorejske vojske, koji je navela državna agencija te zemlje KCNA, preneo je Rojters.\nPentagon nije želeo da komentariše tvrdnje američke televizije NBC njuz.\nAmerički obaveštajni zvaničnici su dodali da su postavljena dva razarača SAD 480 kilometara od obale Severne Koreje koji imaju mogućnost lansiranja krstarećih raketa "tomahavk" na teritoriju te zemlje.\nPredsednik SAD Donald Tramp rekao je juče da Pjongjang predstavlja problem "koji će biti sređen" i dodao da veruje da će kineski lider Si Đinping "raditi veoma naporno" da pomogne u rešavanju tog izazova.\nTramp je jasno stavio do znanja Severnoj Koreji da neće tolerisati određene poteze i da neće unapred najavljivati odluke SAD, saopštio je portparol Bele kuće Šon Spajser.\nJužnokorejski ministar spoljnih poslova Jun Bjung Se je, ipak, izrazio uverenje da će se Vašington konsultovati sa Seulom ukoliko razmatra "preventivni napad" na Severnu Koreju.\nU telefonskom razgovoru s Trampom, kineski predsednik se založio za mirno rešenje rastućih tenzija na Korejskom poluostrvu i obustavljanje nuklearnog programa Pjongjanga.\nTako je i kineski ministar spoljnih poslova Vang Ji upozorio da ne može biti pobednika u ratu između SAD i Severne Koreje, i pozvao obe strane da prekinu sa međusobnim provokacijama i pretnjama kako situacija ne bi izmakla kontroli.\nZa mirno rešavanje tenzija založila se i nemačka kancelarka Angela Merkel pozivajući SAD i Kinu da izvrše politički pritisak na Severnu Koreju zbog njenog nuklearnog programa.\nOglasio se i Kremlj koji je saopštio da prednost daje diplomatskom rešavnju svih kriza, uključujući i onu na Korejskom poluostrvu.\nI dok rastu strahovanja da je Severna Koreja na ivici šeste nuklearne probe, japansko Ministarstvo spoljnih poslova saopštilo je da održava "visok nivo nadzora" i da "preduzima sve moguće mere" kako bi odgovorilo na svaku moguću nepredviđenu situaciju na korejskom poluostrvu.\nPremijer te zemlje Šinzo Abe upozorio je da je moguće da je Severna Koreja sposobna da proizvede rakete sa nervnim gasom sarinom.\n"Glas Amerike" je, pozivajući se na saopštenje američke vlade i "drugih izvora", objavio da je Severna Koreja postavila uređaj u tunel, koji bi mogao da bude detoniran u subotu, a možda i ranije.\nIstovremeno, sajt "38 Nord", koji vodi americko-korejski institut Fakulteta za napredne međunarodne studije pri Džons Hopkins univerzitetu, javio je da fotografije Pungi-ri poligona za nukelarne testove, koje je napravio komercijani satelit u sredu, pokazuju stalnu aktivnost oko severne kapije, novu aktivnost u administrativnoj oblasti i nekoliko članova osoblja oko komandnog centra.\nSve to se događa dok se američki nosač aviona "UŠ Karl Vinson" približava korejskom poluostrvu, primećuje Rojters.\nSeverna Koreja najavila je snažan odgovor na svaku vojnu akciju koja bi mogla da usledi posle odluke ratne mornarice SAD da pošalje nosač aviona i njegovu flotu u vode kod Korejskog poluostrva.\nSeverna Koreja ove godine je testirala nekoliko raketa, od kojih poslednju 5. aprila.\nPeti nuklearni test Pjongjang je izveo 9. septembra prošle godine.


Predsjednički izbori u Crnoj Gori 15. aprila | SEEbiz.eu\nObjavljeno: 19.01.2018 / 11:32\n"Vjerujem da će izbori biti održani u pozitivnoj i demokratskoj atmosferi i da ćemo svi zajedno još jednom pokazati zašto je Crna Gora lider u svom okruženju. Pozivam sve punoljetne građanke i građane da izadju na izbore i izaberu najboljeg kandidata", rekao je predsednik Skupštine.\nStranke vlasti i opozicije zasad ne otkrivaju namere po pitanju predsjedničkih kandidatura, a još je nepoznanica da li će se na izborima kandidovati lider vladajuće Demokratske partije socijalista (DPS) Milo Đukanović.\nStranačka baza DPS-a plebiscitarno želi Đukanovića u predsedničkoj trci, iako se on oktobra 2016. godine po treći put u političkoj karijeri povukao s državnih dužnosti.\nĐukanović se nije direktno izjasnio o mogućoj kandidaturi, navodeći da "ne veruje da nekom treba dokazivati da se čovek umori od bavljenja jednog posla 20 godina".\nDodao je da za njega ne "postoji preči interes ukoliko se pokaže da postoji realna potreba države Crne Gore".\nNamjere ne otkriva ni opozicija, dok analitičari projektuju više opozicionih kandidata u predsedničkoj trci. Poslednje ankete javnog mnjenja ukazuju da gradjani kao najbolje kandidate za predsednika vide Đukanovića i lidera opozicione Demokratske Crne Gore Aleksu Bečića.\nPrema decembarskoj anketi, Đukanovića podržava skoro 40 odsto ispitanika, a Bečića 30 odsto anketiranih gradjana.\nOvo su treći izbori za predsjednika Crne Gore od proglašenja nezavisnosti 2006. godine.\nTagovi: predsjednički izbori u Crnoj Gori, Milo Đukanović, Ivan Brajović, Demokratski front, Aleksa Bečić


Uređenje vrtića u Sanskom Mostu – inmedia.ba\nUređenje vrtića u Sanskom Mostu\n0 22 Avgusta, 2012 18:30\nČlanovi Asocijacije mladih SDA proveli su ovih dana aktivnosti oko uređenja prostorija dječijeg vrtića „Krajiška radost“ u Sanskom Mostu.\nMladi iz ove političke partije realiziraju veliki broj akcija koje imaju za cilj unaprjeđenje života u lokalnoj zajednici. Jedna od takvih akcija realizirana je u proteklom periodu. Članovi Asocijacije mladih SDA okrečili su i temeljito očistili prostorije dječijeg vrtića „Krajiška radost“ u Sanskom Mostu.\nNa ovaj način boravak predškolske djece u ovoj ustanovi u narednoj školskoj godini biće mnogo ugodniji i prijatniji. „Asocijacija mladih SDA nastavlja sa svojim aktivnostima, rado smo se odazvali i sudjelovali u ovoj akciji i što možemo doprinijeti uređenju ovog objekta za naše najmlađe.“, rekao je Amir Pašalić, jedan od učesnika akcije.\nDirektorica ove predškolske ustanove, Bera Grozdanić, izrazila je zahvalnost Asocijaciji mladih SDA istakavši kako su se oni prvi odazvali kako bi se pomenute aktivnosti realizirale. U narednom periodu omladinska asocijacija SDA najavljuje realizaciju još nekolicine projekata koji će biti usmjereni ka izgradnji sadržaja za najmlađe stanovnike Sanskog Mosta i stvaranju ljepšeg okruženja za njihovo odrastanje.


Društvo sudija Srbije negodovalo je danas što se po hitnom postupku u Skupštini Srbije usvaja Zakon o izmenama i dopunama Zakona o sudijama, navodeći da o predlogu izmena nije sprovedena javna rasprava, niti je pribavljeno mišljenje Visokog saveta sudstva.\nPoslanici danas raspravljaju o amandmanima\nIzmenama i dopunama Zakona predlaže se skraćenje mandata predsednika suda sa pet na četiri godine, uz mogućnost da još jednom bude biran za predsednika istog suda.\nTakodje se predlaže da predsedniku suda kom se navršava radni vek, sudijska funkcija i funkcija predsednika suda prestaju tek istekom mandata.\nOd 33 amandmana na izmene Zakona o sudijama, skupštinski odbor usvojio jedan\nDruštvo sudija je u saopštenju ukazalo da se radi o veoma bitnom zakonu, kao i da su pre četiri godine menjane odredbe tog Zakona koje se odnose upravo na dužinu i broj mandata predsednika sudova.\nOvo strukovno udruženje smatra da se iz obrazloženja predloga Izmena i dopuna Zakona o sudijama ne vide razlozi za hitnost donošenja.\nPredlog izmena i dopuna zakona podneo je šef poslaničke grupe SNS Aleksandar Martinović, a o njemu bi danas trebalo da glasaju narodni poslanici.\nRASPRAVA O KRIVIČNOM ZAKONIKU Skupština završila rad, sutra nastavak


Nauka - Novosti dana - 06.05.2020 | Sputnjik Srbija\nPijani slonovi: Zašto najveće kopnene životinje najteže podnose alkohol /video/\nKrije li se u lami lek za kovid 19?\nPrema navodima američkih i belgijskih naučnika, lama zvana Vinter mogla bi biti ključ za prolaženje leka za kovid 19.\nRazvijen model pomeranja severnog magnetnog pola\nTokom proteklih godina severni magnetni pol Zemlje ubrzano se pomerao od Kanade ka Rusiji, a grupa evropskih naučnika tvrdi da je razvila model kojim je moguće pouzdano opisati ovu pojavu.\nNemački Institut za biohemiju (IBC) saopštio je da je moguće da su njihovi stručnjaci u saradnji sa drugim timovima otkrili „Ahilovu petu“ virusa korona.\nStručnjaci sa Gent univerziteta smatraju da bi genetske razlike među stanovnicima mogle objasniti zašto je u nekim zemljama od korona virusa stradao mnogo veći broj ljudi. Po njima, skandinavske zemlje i zemlje istočne Evrope manje su pogođene pandemijom od ostalih zemalja zbog razlike u genima.\nKina prvi put lansirala najnoviju raketu-nosač „Dugi marš 5B” /video/\nKina je danas prvi put lansirala svoju najnoviju raketu-nosač „Čanžen 5B” („Dugi marš 5B”) sa prototipom svemirskog broda nove generacije, piše u saopštenju Kineskog programa lansiranja.\nBol je, paradoksalno, u osnovi dobar, jer nam ukazuje da nešto u organizmu ne funkcioniše kako bi trebalo. Ona je deo urođene težnje da izbegavamo opasne i štetne situacije kao i da štitimo povređene delove lečenjem. Neki ljudi, međutim, ne osećaju bol. Zbog čega je to tako?\nČini se da je Zemlja pod stalnim „napadima s neba“ s obzirom da 16.000 kilograma svemirskog materijala svake godine padne na našu planetu, pokazala su najnovija istraživanja.\nNeutronska zvezda magnetar iz sazvežđa Mlečni put, nazvana SGR 1935 + 2154, možda je upravo doprinela rešavanju misterije brzih radio-signala iz dubokog svemira koji godinama zbunjuju astronome.\nRešena misterija neobičnih izduženih lobanja nađenih nedaleko od Srbije\nMisterija neobičnih izduženih lobanja, nađenih na groblju u gradiću Meš u Mađarskoj, na samo 80 kilometara od Srbije, rešena je posle više decenija. Sada je poznato njihovo poreklo, ali i, kako ukazuju, na propast Rimskog carstva.\nKineska kompanija „Huavej“, u saradnji sa „Čajna mobajlom“, postavila je 5G baznu stanicu na „krov sveta“, Mont Everest, najvišu svetsku planinu.


Darko Lazović vredi sedam miliona evra - Sportske.net\nDarko Lazović vredi sedam miliona evra\nOsiguravajuća kuća HCC iz Londona sa kojom su crveno-beli nedavno sklopili ugovor procenila je trenutnu vrednost Darka Lazovića na tržištu na sedam miliona evra.\nKao što je poznato, HCC je jedna od najpoznatijih osiguravajućih kuća u Velikoj Britaniji, a crveno-beli su sa njima potpisali ugovor o osiguranju svojih igrača na 30 miliona evra, za slučaj povreda, bolesti, ili prestanka aktivnog igranja fudbala.\nPrema podacima do kojih je došao portal redstarbelgrade.info, vrednost Darka Lazovića na tržištu, a prema proceni osiguravajuće kuće HCC iz Londona iznosi sedam miliona evra.\nOvaj portal podseća i da je Zvezda prvi klub na Balkanu koji je na ovaj način osigurao svoje igrače. Takođe, dodaje se i da na ovaj način svoje igrače osiguravaju svi klubovi Premijer lige, kao i nekoliko španskih klubova.\nTakođe, objavljeno je i da je vrednost Brazilca Evandra pet miliona evra i naglašava se da bi ona bila i veća da Zvezdin kreator igre nije bio povređen, ali i da nije promašio penal u prethodnom ''večitom derbiju'' prošle jeseni.


Рубрика: Политика, Друштво Аутор: Срђан Марјановић 580 пута прочитано Датум: 3.02.2007 Одштампај\nPriština — Kosovski pregovarački tim saopštio da će veoma brzo uputiti komentare i sugestije na predlog Martija Ahtisarija za rešenje statusa Kosova. Juče je specijalni izaslanik UN Marti Ahtisari predstavio prvo Beogradu, a zatim i Prištini, nacrt predloga konačnog statusa Kosova. Dok je specijalnog izaslanika u Beogradu primio samo predsednik Srbije Boris Tadić, Ahtisari je svoj plan u Prištini predstavio svim najvišim kosovskim zvaničnicima.\nSudeći po izjavama članova pregovaračkog tima, može se zaključiti da će odgovor albanske strane biti pozitivan. “Ubeđeni smo da će međunarodni proces za rešenje statusa brzo biti okončan formiranjem kosovske države i da je to jedino održivo rešenje za Kosovo”, rekao je predsednik Kosova Fatmir Sejdiju.\nPremijer Agim Čeku je rekao da je Ahtisarijev dokument omogućio mnogo jasniju budućnost Kosova, što je bio i zahtev kosovske strane: “Ahtisari opisuje Kosovo kao suverenu i nezavisnu državu. Ipak, predlog ne sadrži sva naša očekivanja i zahteve za sve ono što nam pripada i što smo tražili”.\nLider opozicije i predsednik Demokratske partije Kosova Hašim Tači je kazao da se Ahtisarijevim predlogom definitivno ukida suverenitet Srbije nad Kosovom: “Kosovo dobija pravo da ima međunarodni subjektivitet i naravno od danas počinje nova etapa i faza, novi početak za izgradnju buduće kosovske države”.\nPredsednik partije ORA Veton Suroi je rekao da je sa Ahtisarijevim paketom počela nova, ali i delikatna faza: “U suštini, imamo paket nezavisnosti, ali bez naslova. Sada je stvar međunarodnog i kosovskog partnerstva da u narednim nedeljama i mesecima nazovemo ovaj paket njegovim pravim imenom”.\nSpecijalni izaslanik UN Marti Ahtisari je rekao da se u Prištini, “od dugačkog spiska srpskih predstavnika”, susreo jedino sa predsednikom Srpske liste Oliverom Ivanovićem.\nIvanović je za B92 objasnio da je posle konsultacija predstavnika Srba sa Kosova odlučeno da ga ne prime kao delegacija, već da on od Ahtisarija samo preuzme dokument i zatim ga prosledi i ostalim predstavnicima srpskih zajednica na Kosovu.\n“Ono što je prvi utisak je da je to jedan uopšteni dokument koji se svakako može tumačiti na različite načine. Mislim da kao takav ne bi smeo pred Savet bezbednosti, prosto jer bi ostavio mogućnost zloupotrebe. Ono što se očekuje jeste da naš pregovarački tim što pre proanalizira ovaj tekst i da napravi konstruktivne primedbe, ali istovremeno smatram veoma važnim da se formira Vlada i da ta Vlada preuzme tok pregovora, jer će pregovora sigurno biti”, kazao je Ivanović.\n« « Претходне вести: Crna Gora je mjesto ekumenskog susreta\nНаредне вести: Beč: Demonstracije za Kosovo i Metohiju » »


Evropski poreski obveznici uložiće u Srbiju ogroman novac - IndeksOnline.rs\nNaslovna srbija Beograd Evropski poreski obveznici uložiće u Srbiju ogroman novac\nBEOGRAD – U narednih sedam godina Srbija i region dobiće osam milijardi evra u grantu, i još 20 miliona više kroz različite projekte, što je za Srbiju od ogromnog značaja, istakao je danas predsednik Aleksandar Vučić nakon sastanka sa evropskim komesarom za proširenje Oliverom Varheijem.\nVučić je, tokom zajedničkog obraćanja, izrazio iskreno zadovoljstvo zbog posete komesara Varheija, za kojeg je istakao da je iskreni prijatelj Srbije, koji je uložio napore da unapredi pregovarački proces koji Srbiju vodi ka punopravnomk članstvu u EU.\nPreneo je da se najkonkretnije govorilo o budućnosti Srbije i ekonomskom paketu.\n“Veoma sam zahvalan EU na velikoj podršci, koju će u narednih sedam godina, a naročito od 2023. godine, pružiti Srbiji i regionu. Zahvalan sam evrooskim poreskim obveznicima koji će uložiti veliki novac u region”, istakao je Vučić.\nOn je naglasio da ćemo za tih sedam godina dobiti, kao region, 8 milijardi u grantu i još 20 miliona preko toga kroz različite projekte.\n“To je za Srbiju veoma važno”, istakao je Vučić.\nNaveo je da je najznačajniji projekat da se napravi kompletna interent mreža u seoskim područima, da svaka seoska škola ima kompjuter, što je, kaže, iako na prvi pogled mali projekat, vredan čak 73 miliona evra,\n“Mi jurimo da izgradimo najviše puteva i pruga i verujem da ćemo imati još veću podršku EU”, dodao je Vučić.\nNaveo je da je Srbija zahvalna na 40,3 miliona izdvojenih za izgradnju autoputa Niš-Merdare, koji mnogo znači Srbiji.\nIzrazio je nadu da će Srbinja posle 2023-2024. godine moći da računa na pomoć za izgradnju pruge Kravljevo – Rudnica, autoputa Beorgad – Sarajevo, pruge Beograd – Šid – Zagreb.\n“To su veoma važni projekti, veliki stavr koje radimo sa EU” rekao je Vučić.


10 najpopularnijih ličnosti iz sveta mode na Instagramu | CityMagazine\nZvezde kao što su Selena Gomez i Kristijano Ronaldo naplaćuju od sponzora čak 800 hiljada dolara po jednoj objavi. U svetu mode cifre nisu baš toliko astronomske pa tako najpopularnija manekenka današnjice Bella Hadid uspeva da naplati svega 27.000 dolara. Ona takođe može da se pohvali činjenicom da ima ukupno 19,5 miliona pratilaca na Instagramu. Tik iza nje po popularnosti na ovoj društvenoj mreži je supermodel Emily Ratajkowski sa 19,3 miliona pratilaca i cenom objave od 36.000 dolara.\nUkupno pratilaca: 11,7 miliona\nCena objave: $22800\nUkupno pratilaca: 13,9 miliona\nCena objave: $27000\nUkupno pratilaca: 19,3 miliona\nCena objave: $36000\nUkupno pratilaca: 19,5 miliona\nCena objave: $37000\nLisca kolekcija za leto 2019: Šareno, retro i seksi ikone stila · influenseri · instagram · modne ikone


Čudna dešavanja u Budvi: DPS se sprema za vanredne izbore, neko sprema izdaju birača! - Borba\nDemokratska partija socijalista (DPS) donijela je odluku o podizanju partijske infrastrukture u Budvi za održavanje vanrednih izbora u tom gradu, saznaje Borba. Na sjednici Opštinskog odbora te stranke u Budvi, koja je održana prvog novembra, krenulo se u pripremu izbora za početak naredne godine. Interesantno je da se DPS sprema za izbore baš u momentu kada Demokrate treba da predaju rukovođenje Budvom Marku Careviću iz DF-a.\nNa pomenutoj sjednici OO DPS Budva (Borba objavljuje taj dokument) donesena je odluka o formiranju mini izbornih štabova za izbore, kao i o formiranju biračkih odbora. Zaista čudno da se sve to radi, dvije godine prije nego što treba da se održe izbori, osim ako ne postoji prećutan dogovor DPS-a sa dijelom opozicije, koja želi da minira raniji opozicioni dogovor i onemogući Carevića da preuzme rukovođenje gradom, kako je dogovoreno.\nDokument DPS-a o pripremi za izbore u Budvi\nSa adrese Demokratske Crne Gore, stizale su u poslednje vrijeme optužbe na račun Marka Carevića da poslovno sarađuje sa kontraverznim crnogorskim biznismenom Branislavom Mićunovićem. Interesantno da Demokratama, o čemu je Borba pisala, nijesu smetale veze Dragana Krapovića sa Milošem Marovićem i Branom Mićunovićem za dobijanje ekskluzivnih lokacija za turističke podmornice prvog čovjeka Budve i funkcionera Demokrata.\nPodsjećamo, nakon izbora u Budvi, i pobjede opozicije, Demokratska Crna Gora, Demokratski front i predstavnici koalicija „Budva mora” i „Bura budi Budvu” postigli su dogovor o konstituisanju većine i podjeli funkcija u lokalnoj vlasti.\nPrema dogovoru koji je tada postignut, od 24. decembra, 2016. kandidat Demokratske Crne Gore Dragan Krapović obavlja funkciju predsjednik opštine u prvom dvogodišnjem mandatu, a Carević bi trebalo bi da bude na toj funkciji u drugom dvogodišnjem mandatu, odnosno, od januara.


Viktorija je upravo priznala da je dala 150.000 DINARA za NAJBIZARNIJU KREMU ZA LICE ikada: Kad čujete od čega se pravi - poželećete da povratite! - Zena.rs\nNovi kozmetički hit u svetu jeste krema od sopstvene krvi, a uprkos tome što zvuči vrlo jezivo, navodno daje sjajne rezultate - sprečava nastanak bora i stimuliše proizvodnju kolagena.\nNedavno je Viktorija Bekam obelodanila na svom Instagram profilu da se počastila upravo jednom takvom hidrantnom kremicom, te da je za nju iskeširala neverovatnih 150.000 dinara.\nMažete ih redovno i radite manikir, ali da li ste znali i za OVA TRI NAČINA da vam šake zablistaju?\nOna je otkrila i da je pomenuita krema proizvod doktorke Barbare Sturm, koja je jedan od najpriznatijih dermatologa u Holivudu, te je napomenula kako treba da je stavlja svakodnevno ukoliko želi da sačuva elastičnost kože.\nViktorija je pronašla nov način negeFoto: Instagram\n"Doktorka Barbara uzela je moju krvi i napravila lekovite sastojke od mojih sopstvenih ćelija. To je protivupalno i regenerativno, a pomaže u očuvanju zdravlja moje kože", napisala je Viktorija, koa je nedavno priznala da je od detinjstva morala da sakriva kožu lica različitim preparatima i šminkom zbog lošeg tena.\n"Srećom, više ne treba da brinem oko toga", rekla je nedavno, aludirajući na to da je pronašla proverene načine za negu.\nDa li biste se usudili da koristite ovakvu kremu?Foto: Profimedia\nZanimljivo je napomenuti i da slavna dizajnerka nije jedina koja koristi ovakve proizvode, i Kejt Mos, Džada Pinket Smit, Gvinet Paltrou priznale su da upotebljavaju kreme sa krvlju.


Rješavanje problema: Iz Grada poručili da Dom zdravlja NEĆE OSTAVITI BEZ NOVCA - Srpskainfo\nGrad Banjaluka će obezbijediti dodatna sredstva u iznosu od 300.000 KM, u odnosu na Nacrt budžeta, odmah u prijedlogu do kraja februara, kao pomoć za predstojeću vakcinaciju i neće ostaviti Dom zdravlja bez novca, saopšteno je iz Gradske uprave.\nU pitanju je odgovor iz Gradske uprave nakon informacija koje su se pojavile danas prema kojima je Nacrtom budžeta grada za rad ove ustanove predviđeno malo više od 300.000 KM, što kako su iz ove ustanove poručili nije ni blizu dovoljno za njihove potrebe.\nIz Gradske uprave su podsjetili da je Dom zdravlja Banjaluka bio domaćin sastanka u ponedjeljak, 8. februara, na kojem je direktorica te ustanove Nevena Todorović upoznala gradonačelnika Draška Stanivukovića sa izazovima sa kojima će se Dom zdravlja susresti u toku procesa vakcinacije, gdje su obje strane zajedno tražile najbolje rješenje.\n– Na sastanku je dogovoreno da će Grad Banjaluka obezbijediti početna dodatna sredstva u iznosu od 300.000 KM, a da će rebalansom budžeta u aprilu, podrška biti povećana i to će biti i ispunjeno. Gradonačelnik Banjaluke neće dozvoliti da se trenutna situacija odrazi na efikasnost i funkcionisanje Doma zdravlja, te se intenzivno razmišlja o narednim koracima, a sve u cilju pružanja najbolje medicinske zaštite našim građanima u vrijeme pandemije. Grad je svjestan važnosti obezbjeđenja sredstava za zaštitu stanovništva u vrijeme pandemije i već se traži način da se obezbijede povećana sredstva u odnosu na dodatnih 300.000 KM kroz prijedlog budžeta – precizirali su iz Gradske uprave.\nDodali su da će prilikom predstavljanja Nacrta budžeta gradonačelnik Stanivuković upoznati odbornike sa inicijativom da se Domu zdravlja obezbijedi dodatnih 300.000 KM u prijedlogu budžeta.\nAko se uzmu u obzir gore navedene informacije koje stižu iz grada Banjaluka u gradskoj kasi bi na stavci namijenjenoj za Dom zdravlja trebalo biti oko 600.000 KM za prvi dio godine.\nKomisija za budžet i finansije je na današnjem zasjedanju podržala Nacrt budžeta za 2021. godinu i time je taj dokument upućen u Skupštinsku proceduru, ali uz veliku primjedbu, koja je vezana za finansiranje Doma zdravlja Banjaluka.\nDomu zdravlja Banjaluka će ove godine biti potrebno oko tri miliona KM za tekuće troškove, zbog negativnih posljedica virusa korona, ali i predstojećeg procesa vakcninacije.\nMeđutim, Nacrtom budžeta grada je planiran samo manji dio i to malo više od 300.000 KM, a lani je Dom zdravlja po osnovu grantova iz budžeta dobio 1,03 miliona KM. Upravo takvo planiranje novca je, prema riječima člana ove komisije i direktorke ove zdravstvene ustanove Nevene Todorović, izazvalo puno problema u Domu zdravlja.\nBanjaluka budžet gradaDom zdravlja BanjalukaKorona virusVakcinacija\nMilunović o vakcinalnom punktu u Banjaluci "Fascinirala me organizacija u improvizovanom prostoru" (FOTO)


Šume utiču na prečišćavanje vazduha od prašine i drugih čestica koje dospevaju u atmosferu, količinu i raspored padavina, kao i kvalitet i količinu vode. Njihova zaštitna uloga ogleda se u sprečavanju erozija i klizišta, smanjenju temperature i zaštiti biodiverziteta. Danas je Međunarodni dan šuma, koji je Generalna skupština Ujedinjenih nacija proglasila 2012. sa ciljem da ukaže na značaj šuma za opstanak čovečanstva.\nOve godine glavna tema Međunarodnog dana šuma je „Šume i obrazovanje“ (Forests and Education).\nPrema podacima Ujedinjenih nacija, šume pokrivaju jednu trećinu Zemljine kopnene mase, obavljajući životne vitalne funkcije širom sveta. Oko 1,6 milijardi ljudi – uključujući više od 2.000 autohtonih kultura – u šumama nalazi sredstva za život, lekove, gorivo, hranu i sklonište. Šume su biološki najraznovrsniji i jedan od najsloženijih ekosistema na kopnu, u kojima živi više od 80% kopnenih vrsta životinja, biljaka i insekata.\nIpak, uprkos svim tim neprocenjivim ekološkim, ekonomskim, socijalnim i zdravstvenim prednostima, globalna deforestacija se nastavlja po alarmantnoj stopi – prema podacima UN-a 13 miliona hektara šume se uništava godišnje. Krčenje šuma proizvodi 12%-20% globalnih emisija gasova sa efektom staklene bašte koje doprinose klimatskim promenama.\nDeforestacija proizvodi 12%-20% globalnih emisija gasova sa efektom staklene bašte koje doprinose klimatskim promenama\nU regionu Zapadnog Balkana, šume pokrivaju značajne procente teritorija zemalja – od 29% u Srbiji do čak 60% u Crnoj Gori. Podaci Studije o klimatskim promenama na zapadnom Balkanu Saveta za regionalnu saradnju pokazuju da u Albaniji šume pokrivaju 36% teritorije, Bosni i Hercegovini 53%, Kosovu* 47%, a u Severnoj Makedoniji 39%.\nNažalost, neke od država Zapadnog Balkana neslavni su evropski rekorderi po ilegalnoj seči šuma.\nZapočet projekat „Regionalna akcija za borbu protiv kriminala i korupcije u šumarstvu“\nU cilju promocije dobre uprave i efikasnije borbe protiv ilegalnih aktivnosti u sektoru šumarstva, organizacije CNVP (Holandija), FEA (BiH) i Green Home (Crna Gora) započele su sprovođenje trogodišnjeg projekata „Regionalna akcija za borbu protiv kriminala i korupcije u šumarstvu“, koji finansira Ministarstvo spoljnih poslova Kraljevine Norveške, saopštile su organizacije povodom Međunarodnog dana šuma.\nMeđu ciljevima projekta su povećanje transparentnosti i umrežavanje relevantnih aktera i institucija u četiri zemlje obuhvaćene projektom (Severna Makedonija, BiH, Srbija i Crna Gora), uključujući kreiranje inovativnog informacionog sistema, poboljšanje mehanizama monitoringa i usvajanje nacionalnih akcionih planova.\nTagovi: deforestacija, emisije gasova sa efektom staklene bašte, klimatske promene, šume\nPočetna » Vesti » Životna sredina » Svetski dan šuma: deforestacija je i globalni i regionalni problem koji doprinosi klimatskim promenama


Niko od 93 putnika nije preživeo pad ruskog aviona\nIzvor\tTanjug\tdecembar 25, 2016\nMOSKVA - Rusko Ministarstvo odbrane saopštilo je da su, prema najnovijim podacima, u avionu "Tu-154" koji se jutros srušio u Crno more nedugo nakon poletanja iz Sočija prema Siriji bile 93 osobe i da niko nije preživeo.\nPortaparol ovog ministarstva generalmajor Igor Konašenkov saopštio je danas da je ono uputilo četiri broda, pet helikoptera i dronove na mesto pada aviona, prenosiTAS S, čiji je izvor naveo da su do sada pronađena četiri tela. Prethodno je javljeno da su pored tela jedne od žrtava pronađeni i dokumenti novinara ruskog "Kanala 1".\nRuski predsednik je izrazio saučešće porodicama poginulih i naložio premijeru Dmitriju Medvedevu da stane na čelo državne komisije koja će istraživati pad ovog aviona.\nPortparolka Istražnog komiteta Rusije Svetlana Petrenko kazala je za TAS S da je krivična istraga otvorena zbog "kršenja pravila letačke bezbednosti ili priprema za njiih." Istražitelji su zaplenili dokumenta i ispituju osobe koje su pripremale avion za let.Ruski vojni televizijski kanal "Zvezda" je saopštio da je među novinarima u avionu bilo troje njihovih kolega, a tu je bilo i troje članova ekipe "Kanala 1".\nPutin za detaljnu istragu o padu aviona, nađeno deset tela\nRuski predsednik Vladimir Putin izjavio je danas da će uzroci jutrošnjeg pada aviona ruskog Ministarstva odbrane "Tu-154" u Crnom moru blizu Sočija, u kojem je poginulo 93 ljudi, biti detaljno istraženi i porodice žrtava će dobiti neophodnu pomoć.\n"Vladi je naređeno da formira komisiju koju će voditi ministar saobraćaja", rekao je Putin, prenosi TAS S koji navodi da je prema najnovijim podacima pronađeno deset tela žrtava.\nRuski premijer Dmitrij Medvedev rekao je da će Rusija detaljno istražiti sve okolnosti vezane za jutrošnji pad aviona "Tu-154" u Crnom moru u blizini Sočija, u kojem je poginulo 93 ljudi.\n"Ova strašna tragedija je odnela živote ljudi koji su bili energični i imali planove. Među stradalima su novinari, vojnici i muzičari čuvenog "Ansambla Aleksandrov". Oni su leteli u Siriju na mirovnoj misiji dobre volje", saopštio je Medvedev, prenosi TAS S.\n« Pao ruski vojni avion: Brodovi i helikopteri traže putnike Srbija zahteva hitno izručenje Haradinaja, »


Davor Dragičević podnio prijavu protiv nepoznatih lica za teško ubistvo\nDavor Dragičević, otac pokojnog Davida Dragičevića i bivši inspektor kriminalističke policije Borislav Radovanović podnijeli su danas krivičnu prijavu Okružnom javnom tužilaštvu Banjaluka protiv nepoznatog lica. U prijavi piše da je u pitanju teško ubistvo Davida Dragičevića za koje je zaprijećena maksimalna kazna do 45 godina zatvora.\n"Mi svoju prijavu zasnivamo na dokazima i činjenicama koje su nesporno utvrđene u ovom predmetu, a javno objelodanjene i sa kakvima Tužilaštvo raspolaže preko 40 dana", izjavio je Radovanović.\nBorislav Radovanović poziva institucije Republike Srpske da pokažu bar jednu činjenicu koja dokazuje da je u pitanju zadesna smrt. Tvrdi da se istraga odugovlači sa ciljem da splasne interes javnosti. Davor Dragičević ponavlja da ima dokaze da je njegov sin ubijen, a da je do sada dobio samo jedan službeni dokument- potvrdu o vremenu smrti.\n"Ovo sve što se sad radi je montiran proces, za sve imam dokaze, na vrijeme ćete biti obaviješteni, a naravno na Tužilaštvu, MUP-u, institucijama RS koji nam kažu da im vjerujemo, na njima je da kažu imena nalogodavaca, saučesnika, jataka, ubica, egzekutora njih 15, glavni egzekutor koji izvršio zadnji čin ubistva mog djeteta", rekao je Davor Dragičević.\nDavor Dragičević i Borislav Radovanović poručuju da Tužilaštvo sada po zakonu mora da odluči i obavesti ih o toj odluci, a da oni imaju pravo na žalbu.\nU Okružnom javnom tužilaštvu Banjaluka kratko poručuju da su zaprimili prijavu koju su podnijeli Davor Dragičević u svojstvu oštećenog i građanin Borislav Radovanović. Kažu i da će postupiti po zaprimljenoj prijavi.\nDragičević i Radovanović danas su ispred Tužilaštva najavili da od večeras krivične prijave podnose i članovi grupe Pravda za Davida. Poručuju da vjeruju da će biti do deset hiljada prijava i da je to pravni presedan.


Ерасмус за младе предузетнике – Европски програм размене за предузетнике – Grad Kragujevac\n5 aprila, 2018 Saša Soković\nErasmus za mlade preduzetnike je program međunarodne razmene, koji pruža priliku novim ili potencijalnim preduzetnicima da uče od iskusnih preduzetnika o vođenju biznisa. Program je iniciran još 2009. godine od strane Evropske unije i sprovodi se na teritoriji 28 zemalja učesnica EU, kao i Albanije, Jermenije, Bosne i Hercegovine, Makedonije, Islanda, Crne Gore, Moldavije, Srbije, Turske i Ukrajne.\nRazmena iskustva dešava se tokom boravka novog/potencijalnog preduzetnika (gosta) kod domaćina, iskusnog preduzetnika, koji mu pomaže da stekne i razvije veštine potrebne za vođenje malog biznisa. Domaćin dobija priliku da uspostavi kontakte sa novim tržištima i novim partnerima, istražuje nova tržišta i dobija nove, sveže perspektive o svom biznisu od gosta. Dužina razmene i boravka gosta preduzetnika kod domaćina preduzetnika traje od 1 do 6 meseci. Boravak je delimično finansiran sredstvima Evropske Komisije.\nNovim/potencijalnim preduzetnicima otvaraju se mogućnosti za obuke na radnom mestu u nekom od malih ili srednjih preduzeća u Evropi. Cilj Programa je da olakša uspešan početak biznisa ili ojača novu kompaniju. Prednosti je i u pristupu novim tržištima, međunarodnoj saradnji ili potencijalnim mogućnostima saradnje sa biznis poslovnim partnerima iz inostranstva.\nDomaćin-preduzetnik možete imati koristi od svežih ideja motivisanih potencijalnih ili novih preduzetnika, specijalizovane veštine i znanja iz oblasti koje mogu biti komplementarne i sl.\nTo je partnerstvo kroz koje se otkrivaju nova tržišta, uspostavljaju novi poslovni kontakti i otkrivaju novi načini za poslovanje. Dugoročno, postoji mogućnosti umrežavanja i nastavka saradnje sa gostom, kao dugoročni partneri (npr: kao dobavljači, po osnovu podugovaranja, zajednička ulaganja i sl.)\nRazvojni biznis centar Kragujevac je jedna od kontakt organizacija za program u Srbiji. Svi zainteresovani novi/potencijalni preduzetnici i domaćini, iskusni preduzetnici mogu se informisati putem telefona 063/646-252, 069/606-952 i 034/209-076 i maila: m.stojadinovic@rbcentar.org i n.jovicic@rbcentar.org\nKonkurs za podnošenje projekata u okviru programa inkluzija RomaJavni poziv za programe podrške tehnološkim inovacijama


Do kraja marta SANU će se izjasniti o Kosovu | Vesti Dana\nDo kraja marta SANU će se izjasniti o Kosovu\nPotpredsednik Srpske akademije nauka i umetnosti akademik Ljubomir Simović najavio je danas da će 12. marta početi štampanje knjige sa referatima akademika o Kosovu i Metohiji i zaključcima sa diskusija po odeljenjima o toj temi što će biti, kako je rekao, doprinos Akademije dijalogu o Kosovu koji je inicirao predsednik Republike Aleksandar Vučić.\nSANU (Foto: Screenshot)\nMaksimović je podsetio da je SANU najviša naučna i umetnička instutucija u Srbiji, ali specifične organizacije, zbog čega se ne donose zaključci na nivou Akademije, već je reč o skupu pojedinaca koji se kao naučnici ili umetnici bave pitanjima od opšteg značaja, uključujući i Kosovo.\nOn je rekao da je bio organizovan razgovor po odeljenjima SANU i da su neki akademici, koji su svojim profesijama pozvani da daju mišljenje o navedenoj temi, napisali referate koji će se naći u knjizi od 250 strana.\nMaksimović je precizirao da će u prvom delu knjige biti referati desetak akademika, među kojima su Miro Vuksanović, Tibor Varadi, Kosta Čavoški, a u drugom delu će biti objavljeni stavovi izneti na diskusijama po odeljenjima, takođe potpisani pojedinačnim imenom i prezimenom akademika.\nKnjiga će, prema rečima potpredsednika SANU, pokazati stavove koje zauzimaju članovi Akademije o gorućem problemu države Srbije.\nMaksimović je najavio da će u aprilu biti objavljena i komletna bibliografija SANU posvećena Kosovu i Metohiji, u kojoj će se naći knjige čiji su autori akademici, ali i izdanja štampana pod krovom SANU (poput publikacija sa tribina i skupova organizovanih u SANU).\nDODIK: RS će odretiti šta je sudbina BiH, Darko Mladić je veoma dobar i pametan!\nDAČIĆ: Nećemo uvesti sankcije Rusiji zbog EU, naprotiv jačaćemo odnose sa Moskvom!


SAD cijene doprinos Crne Gore jačanju regionalnog ekonomskog prosperiteta | MINA\nNaslovnica MINA Business SAD cijene doprinos Crne Gore jačanju regionalnog ekonomskog prosperiteta\nHoze W. Fernandez\nPrvi ekonomski dijalog između Crne Gore i SAD\nPodgorica, (MINA-BUSINESS) – Sjedinjene Američke Države (SAD) cijene napredak Crne Gore u sprovođenju otvorenih ekonomskih i investicionih politika i njen doprinos jačanju regionalnog ekonomskog prosperiteta, poručeno je sa prvog Američko-crnogorskog ekonomskog dijaloga.\nIz Vlade su saopštili da su Prvi ekonomski dijalog između Crne Gore i SAD-a, koji je danas održan putem video konferencije, otvorili premijer Zdravko Krivokapić, podsekretar za ekonomski rast, energetiku i ekologiju Hoze W. Fernandez i viši zvaničnik Biroa za ekonomiju i biznis Met Marej.\nKako su naveli, obje strane snažno su pozdravile dijalog kao priliku za jačanje ekonomskog partnerstva dvije NATO saveznice i podršku pristupanju Crne Gore Evropskoj uniji.\nZvaničnici SAD-a i Crne Gore su, kako je saopšteno, potvrdili želju da prošire angažovanje i teže novim ekonomskim, trgovinskim, investicionim i komercijalnim prilikama.\nNavodi se da su oni razgovarali o zajedničkim naporima da se ojača poslovni ambijent u Crnoj Gori i maksimalno razviju bilateralna trgovina i investicije, uključujući planiranu posjetu američkih kompanija Crnoj Gori naredne godine, sa fokusom na čistu energiju i informaciono-komunikacione tehnologije.\n„SAD su podvukle koliko cijene napredak Crne Gore u sprovođenju otvorenih ekonomskih i investicionih politika i njen doprinos jačanju regionalnog ekonomskog prosperiteta“, kazali su iz Vlade.\nU tom smislu, kako su naveli, SAD i Crna Gora uspostavile su pet radnih grupa radi razvijanja inicijativa u oblastima trgovine i investicija, ekonomskog razvoja, tehnologije i inovacija, čiste energije i dekarbonizacije, kao i vlasničkih prava.\nKako je saopšteno, dvije strane će nastaviti da unapređuju bilateralnu saradnju, proširuju regionalna partnerstva i stvaraju nove prilike za obostrano korisne aktivnosti.\nIz Vlade su kazali da su učesnici naglasili postignuća u pravcu unapređenja ekonomskog osnaživanja žena i posvećenost osnaživanju preduzetnica u funkciji nadgradnje bilateralnih ekonomskih aktivnosti kroz Inicijativu obezbjeđenja prilika za ekonomski rast žena.\n„Obje strane potcrtale su važnost uspostavljanja programskog okvira za zaštitu značajne infrastrukture, uključujući telekomunikacione i sajber mreže, od zabrinjavajućih stranih uticaja“, navodi se u saopštenju.\nKrivokapić je poručio da je zahvalan na bezrevervnoj podršci Amerike Crnoj Gori i Zapadnom Balkanu.\nOn je istakao da je u toku bitka za demokratiju, građansku, ekonomsku i ekološku Crnu Goru.\n„Ta bitka traje i u toj bici jedini ko je predvidiv, siguran i vrijedan pažnje je Vlada, ne zbog toga što je ja predvodim, nego zbog toga što je to Vlada eksperata, koja pokušava da Crnu Goru prevede iz zatečenog u novo stanje“, naveo je Krivokapić.\nPrema njegovim riječima, taj put nikada nije bez velikih izazova i problema.\n„I upravo mi se suočavamo svakodnevno sa svim mogućim izazovima, koje za sada rješavamo na najbolji način za sve građane Crne Gore, nezavisno, kojoj vjeri ili naciji pripadaju“, poručio je Krivokapić.\nOn je kazao da je ovaj trenutak preloman za sve u Crnoj Gori.\nKrivokapić je istakao da se ovaj prostor jedino može preporoditi jakim ekonomskim razvojem.\n„Naša potreba je da u novom digitalnom okruženju sa kreativnim aktivnostima učinimo ovaj prostor drugačijim. I on jeste spreman da bude takav, ali sve zavisi od nas koji ćemo tome dati pečat i trag“, rekao je Krivokapić.\nKako je naveo, današnji događaj je veliki, jer on uvodi dodatno Ameriku na ove prostore.\n„Znam da je Amerika uvijek bila prisutna, ali da je najbolje za sve građane Crne Gore da to dokažemo i kroz ekonomske investicije, koje će omogućiti u ovom trenutku sigurno najpovoljnije uslove svim investitorima, kako bi Crna Gora kroz ekonomski razvoj krenula putem koji je neminovan, a to je da bude demokratska, građanska, evroatlanska i ekološka država“, kazao je Krivokapić.\nOn je, kako je saopšteno, poželio da Prvi ekonomski dijalog urodi rezultatima koje će svi zajedno osjetiti.